Na Jahorini skup „Pouke minulog vremena“ | Palelive.com\nU petak i za vikend akcija kontrole vozača\nZaraženo 300 ljudi, preminulo 19\nOsteoporoza – jedna od pet najčešćih hroničnih bolesti\nPočetna Jahorina Na Jahorini skup „Pouke minulog vremena“\nNa Jahorini skup „Pouke minulog vremena“\nNa Jahorini će danas biti održan međunarodni naučni skup „Pouke minulog vremena“, koji organizuje Udruženje „Srpsko-ruski most“.\nSekretar Udruženja Dušan Stanišić rekao je Srni da će skup biti održan u hotelu „Termag“, te da je svečano otvaranje planirano za 10.00 časova.\nOn kaže da bi pozdravne riječi trebalo da upute ministar nauke i tehnologije Republike Srpske Jasmin Komić, predsjednik Udruženja „Srpsko-ruski most“ Zdravko Močević, gradonačelnik Istočnog Sarajeva Nenad Samardžija, te predstavnik Ambasade Rusije u BiH.\nUdruženje „Srpsko-ruski most“ osnovano je 2011. godine s ciljem jačanja i produbljavanja srpsko-ruskih odnosa i međusobnog prijateljstva.\nUdruženje djeluje posredstvom regionalnih i opštinskih podružnica na cijelom prostoru Republike Srpske, kao i u određenom broju opština u Federaciji BiH.\nOsnovna polja djelatnosti su nauka, privreda, turizam, izučavanje ruskog jezika, kultura, demografska politika, međunarodna saradnja, briga o ruskim državljanima i njihovim potomcima, omladinska i studentska razmjena, vjerska pitanja, ljudska i građanska prava, uzajamna pomoć i solidarnost građana Republike Srpske i Ruske Federacije.\nUdruženje „Srpsko-ruski most“ posebnu pažnju poklanja uspostavljanju veza regiona iz Rusije i Srpske na svim poljima privrednog i društvenog života.\nPrethodni članakVečeras konferencija beba u SPC Peki\nNaredni članakOdobren projekat vodosnabdijevanja u Foči od 3,8 miliona evra


Dojče vele o samitu u Sofiji: Biće jednog dana i Balkan u EU, a možda ulete Rusija i Kina - 18.05.2018, Sputnik Srbija\nDojče vele o samitu u Sofiji: Biće jednog dana i Balkan u EU, a možda ulete Rusija i Kina\nPribližavanje Balkana Evropskoj uniji teče rutinski, a pošto nije bilo ničega o čemu je na samitu u Sofiji trebalo da se odlučuje, lideri EU mogli su u... 18.05.2018, Sputnik Srbija\nanalize i mišljenja, komentari i analitika, zapadni balkan, evropska unija (eu), dojče vele, samit u sofiji\n© Tanjug / DIMITRIJE GOLLSamit u Sofiji\nPribližavanje Balkana Evropskoj uniji teče rutinski, a pošto nije bilo ničega o čemu je na samitu u Sofiji trebalo da se odlučuje, lideri EU mogli su u potpunosti da se posvete — Trampu, ocenjuje „Dojče vele“.\nKako se navodi, budući da na Balkanu nema ničeg novog, rezultat samita se može sažeti u to da je „EU obećala da će šest država jednom biti primljene u klub blagostanja i stabilnosti, a kandidati da će učiniti sve što je potrebno kako bi ispunili stroga pravila tog kluba“.\n17 Maj 2018, 14:31\nU većini starih članica je želja da prihvate nove države, a time i nove probleme prilično mala, navodi „Dojče vele“ uz citat „nove zvezde EU“, francuskog predsednika Emanuela Makrona koji je rekao da pre nego što EU primi nove članice, mora da reši svoje probleme, odnosno implementira predloge reformi.\nOsim toga, ističe nemački servis, Španija koči i hoće prijem novih članica samo ako status Kosova bude definisan tako da pobunjeni Katalonci priznanje Kosova kao države ne mogu da iskoriste kao primer protiv Madrida, uz ocenu da je to komplikovano i da će trajati dugo.\nZbog toga će zemlje-kandidati morati i dalje da ulažu napore i budu strpljive, a EU im je još privlačna — zbog finansijske pomoći i političke solidarnosti.\nMeđutim, Rusija i Kina su spremne da ulete, ukoliko u Srbiji, Bosni i Hercegovini ili Albaniji popusti oduševljenje za EU.\nS obzirom na to da Balkan trenutno ne krije nikakva iznenađenja, EU je mogla da se usredsredi na svog novog „neprijatelja“ — američkog predsednika Donalda Trampa, piše servis navodeći da lideri Unije nikada tako žestoko nisu kritikovali aktuelnog predsednika SAD.\nNjegova politika je nerazumljiva i pogrešna, avanturistička i potpuno nesolidarna, a Angeli Merkel, Emanuelu Makronu, Terezi Mej i ostalima je to odavno jasno, a sada su to i javno rekli i dogovaraju se o kontramerama.\nMogućnosti EU da se bori protiv američke ekonomske sile su skromne, ali bi ih sada trebalo iskoristiti, jer postoje granice, čak i kada se radi o bivšim prijateljima — to je bila jasna i tačna poruka iz Sofije, ali pitanje je da li će tako „nakostrešena EU“ ostaviti ikakav utisak na „alfa mužjaka“ u Beloj kući, ocenjuje „Dojče vele“.\n„Za EU bi bilo dobro kada glavu ne bi zabila u pesak i kada bi organizovala bar malo otpora prema Beloj kući. Evropljani su se odjednom našli u savezima sa Rusijom, Kinom i Iranom, a protiv svog velikog atlantskog brata. To je pre Trampa bilo nezamislivo“, zaključuje se u tekstu.


Scena iz filma "Boni i Klajd" sa Vorenom Bitijem i Fej Danavej\nDva mašinska pištolja koja potiču iz 1897. godine kupila je ista osoba na aukciji u Kanzasu. Prvi, čija je očekivana cena iznosila 35.000 , prodat je za 130.000, a drugi je takođe prodat po mnogo većoj ceni.\n"Zadovoljni smo. Ništa nas ne iznenađuje. Pištolji bi sigurno privukli pažnju na svakoj aukciji", izjavio je Robert Mejo, vlasnik aukcijske kuće u kojoj je održana aukcija sa više od stotinu potencijalnih kupaca.\nPomenuto oružje je zaplenila policija u aprilu 1933. godine, u akciji u kojoj su ubijena dva policajca. Boni i Klajd su uspeli da pobegnu, ali su za sobom ostavili dva pištolja.\nOni su od 1973. godine bili izloženi u Policijskom muzeju u Springfildu, a pre toga ih je policajac koji ih je zaplenio poklonio svom sinu a zatim i unuku.


Senzaciju večeri načinila je Albanija - Kvalifikacije golovi video\nPobedom u gostima protiv Portugala (0:1) za koji nije igrao Kristijano Ronaldo, Albanija je načinila senzaciju večeri. Levandovski je sa četiri gola predvodio Poljake u ubedljivoj pobedi protiv debitanta Gibraltara (0:7), Rumuni su slavili u Atini (0:1), a Nemci protiv Škota (2:1)... Više >>>\nObećavajuće izdanje "Orlova" u remiju protiv Francuza video\n"Novi početak" fudbalske reprezentacije Srbije protiv rivala kakav je Francuska može dobiti prelaznu ocenu. Iako je Srbija tokom većeg dela meča gubila sa 1:0, izabranici Dika Advokata prikazali su odlučnost i želju, što im se isplatilo izjednačujućim golom pred kraj za konačnih 1:1. Više >>>\nJedini u istoriji: Ibra i Ronaldo rame uz rame\nFudbaler Pari Sen Žermena i reprezentativac Švedske Zlatan Ibrahimović ušao je u istoriju fudbala. On je na prijateljskom meču između švedske i Estonije postigavši oba gola na meču postigao uspeh kojeg je ranije u istoriji fudbala ostvario još jedino Kristijano Ronaldo... Više >>>\nMajstorski gol iz slobodnjaka "novog Ibrahimovića" video\nMladi reprezentativac Šveske Jon Gvideti po peti put je ovog leta pozajmljen od strane Mančester sitija. Sledeću sezonu, ovaj igrač koga u domovini porede sa Zlatanom Ibrahimovićem, igraće u Seltiku, a u međuvremenu je postigao fenomenalan gol za U21 reprezentaciju Švedske... Više >>>\nMaleroznom Rosiju predstoji nova duga pauza\nPovredama obeležena karijera italijanskog napadača Đuzepea Rosija, dobila je još jedan udarac. Fudbaler Fiorentine vratiće se na teren tek početkom 2015. godine, pošto je ponovo morao na operaciju kolena. Više >>>\nU21: "Orlići" protiv Italije prokockali dva gola prednosti i EP video\nMlada fudbalska reprezentacija Srbije izgubila je rezultatom 3:2 od Italije u Peskari, u pretposlednjem kolu kvalifikacija za Evropsko prvenstvo. "Orlići" su imali vođstvo od 2:0, ali su na kraju poraženi i tako u domenu teorije ostali u igri za plasman na šampionat Starog kontinenta. Više >>>\nTošiću i Basti se dopada Advokatov sistem treninga\nHolandski stručnjak Dik Advokat debitovaće u nedelju na prijateljskom meču protiv Francuske na klupi "Orlova". Holanđanin je uveo određene novine kada su treninzi u pitanju, a evo šta su povodom toga izjavili srpski reprezentativci Dušan Basta i Zoran Tošić... Više >>>\nSenzacija na pomolu: Valdes od oktobra u Liverpulu?\nEngleski i španski mediji podjednako izveštavaju da je dogovor između Liverpula i Viktora Valdesapostignut, te da iskusni španski golman ima veliku želju da dođe na "Enfild", gde će biti odlična konkurencija Minjoleu. Valdes će uskoro na lekarske preglede nakon čega bi posao trebao biti zaključen. Više >>>\nIbra na sjajan način ušao u istoriju švedske reprezentacije video\nZlatan Ibrahimović je sinoć postigao dva gola u pobedi Švedske nad Estonijom u prijateljskoj utakmici rezultatom 2:0, i sa 50 pogodaka u 99 nastupa postao najbolji strelac u istoriji švedske reprezentacije. Drugi njegov gol kojim je potučen rekord, bio je fenomenalan... Više >>>\nKonte debitovao na klupi "Azura" pobedom protiv Holandije video\nNovi selektor Antonio Konte uspešno je debitovao na klupi "Azura". Reprezentacija Italije savladala je sinoć u prijateljskoj utakmici u Bariju favorizovanu selekciju Holandije sa 2:0, prikazavši potrebnu čvrstinu u igri, požrtvovatnost i disciplinu, ali ipak... Više >>>


Horoskop za april 2020: Devica - WANNABE MAGAZINE\nHoroskop za april 2020: Devica\nU partnerskim odnosima ćete morati da savladavate otpor partnera prema svojim zamislima, idejama i akcijama i zato vam je potrebno strpljenje. Setite se da otpor dolazi iz straha od promene i da partner prosto brine da ćete se udaljiti od njega, ili da nije dovoljno dobar za vas, da ćete ga prevazići. Zato budite taktični i uvažite njegova osećanja i strepnje – na kraju, dobićete razumevanje i podršku koja vam je potrebna, ali to zaista zavisi samo od načina na koji pristupate partneru. Nestrpljenje, nervoza i kritika, biće destruktivni.\nSlobodne Device će imati stabilnu emotivnu energiju tokom aprila, pa će moći lakše i jasnije da izraze svoja osećanja. Uživaćete u druženju i bićete privlačni i zapaženi, ali vas flert i površni odnosi ne zanimaju. Postoje šanse da u ovom periodu ipak sretnete osobu koja vas razume i sa kojom ste na istom intelektualnom, duhovnom i emotivnom nivou – nemojte se iznenaditi ako se ispostavi da je to neko koga već dobro poznajete.\nKljučne reči astroastrologijaBrankica Miloševićhoroskophoroskop za april 2020Horoskop za april 2020: Devicamagazin za ženeMesečni horoskopMesečni horoskop za aprilmodni magazinWannabe MagazinWannabe Magazineženski magazin


FOTO: Pokušao preko Horgoša da prošvercuje 70 laptopova, tableta i više od 20 mobilnih telefona\nNaslovnica Sjeverni Sandžak Novi Pazar FOTO: Pokušao preko Horgoša da prošvercuje 70 laptopova, tableta i više od...\nCarinici su u saradnji sa graničnom policijom 25. maja, na ulaznoj strani prelaza Horgoš, spriječili krijumčarenje više od 70 polovnih laptopova i tableta, njihovih djelova i 22 mobilna telefona kojima je jedan automobil bio dupke pun.\nPrekršaj je otkriven oko 8 časova ujutru, kada je na red za kontrolu stigao “mercedes benc” austrijskih registarskih oznaka kojim se iz Beča, gde radi kao vozač, vraćao državljanin BiH sa prebivalištem u Novom Pazaru.\nDetaljnim pregledom vozila ispostavilo se da to nije ni približno sve, jer su carinici nekoliko sakrivenih tablet uređaja pronašli najpre u fabričkoj šupljini iza zadnjeg sedišta. Daljom kontrolom ustanovljeno je da tajnog tovara ima gotovo svuda, a reč je o 52 laptopa “samsung”, “tošiba”, “lenovo”, 22 mobilna telefona “samsung”, “soni”, “nokija”, 18 tableta “samsung”, “lenovo”, “asus”, dva kompjutera “epl” i dva monitora iste marke.\nNajupečatljivije mesto skrivanja je bila prijavljena polovna veš-mašina, koju je bilo moguće otvoriti tek nakon što se uključi u struju. Kada su je odneli do prvog priključka, carinici su videli da je bubanj veš mašine bio je ispunjen mobilnim telefonima i laptopovima.


Dušan Tadić predložen za Februarsku nagradu | Skupština Grada Novog Sada\nReprezentativac Srbije u fudbalu, igrač Ajaksa iz Amsterdama i nekadašnji fudbaler FK Vojvodina Dušan Tadić predložen je za dobitnika Februarske nagrade za 2018. godinu, jednoglasno je odlučeno na današnjoj sednici Komisije za obeležavanje praznika, dodelu priznanja i međugradsku saradnju u zemlji i inostranstvu. Predlog da Dušan Tadić dobije Februarsku nagradu biće upućen Skupštini Grada Novog Sada, a konačnu reč daće odbornici i odbornice Skupštine grada na svečanoj sednici gradskog parlamenta. Pored nagrade, golubice, na današnjoj sednici predloženo je da novačni deo Februarske nagrade iznosi 130 hiljada dinara.\nInicijativu da visoko gradsko priznanje dobije reprezentativac Srbije podneo je njegov nekadašnji klub FK Vojvodina, a u obrazloženju je navedeno da je Tadić prošao kroz kompletnu nadaleko poznato Omladinsku školu FK Vojvodine, da je nastupao za velike evropske fudbalske klubove, ali i da je standardni reprezentativac Srbije od 2008. godine i jedan od najistaknutijih i najzaslužnijih igrača reprezentacije, sa kojom je izborio plasman na Mundijal u Rusiji prošle godine. Kako je navedeno, Dušan Tadić nikad ne zaboravlja grad i klub iz kojih je krenuo u osvajanje fudbalske planete, posebno ističući rad Omladinske škole FK Vojvodina, koja je sinonim za rad sa mlađim naraštajem. Promoviše našu školu širom Evrope i doprinosi njenom ugledu na svim meridijanima, samim tim šireći ugled Grada Novog Sada, AP Vojvodine i Republike Srbije, kaže se u inicijativi.\nPre utvrđenog predloga za dodelu Februarske nagrade, Komisija za obeležavanje praznika, dodelu priznanja i međugradsku saradnju u zemlji i inostranstvu utvrdila je listu kandidata. Komisiji je upućeno pet inicijativa, od kojih je za dve utvrđeno da nisu podnete u skladu sa Odlukom o Februarskoj nagradi. Komisija je razmatrala inicijative da visoko gradsko priznanje, pored Dušana Tadića, dobije magistar književnih nauka i publicista Boško Brzić, odnosno kustoskinja Jelena Dobrović Bojanović. Inicijativa da Februarsku nagradu dobije knjižara “Bulevar books” nije uzeta u razmatranje, jer se visoko gradsko priznanje dodeljuje građanima, a ne organizacijama, a druga inicijativa je odbačena jer takođe nije u skladu sa Odlukom o dodeli Februarske nagrade.


"Strawberry Energy" - Srpska inovacija "Pametna klupa" osvaja svetske gradove - Moja inovacija\n„Strawberry Energy“ – Srpska inovacija „Pametna klupa“ osvaja svetske gradove\nKao student treće godine fakulteta Miloš Milsavljević i Milan Bosnić su pre osam godina osnovali firmu Strawberry Energy želeći da, korišćenjem solarne energije, stvori inovaciju koja će doneti tu tehnologiju u urbano okruženje. Tako je nastalo prvo solarno drvo sa idejom da se ljudima na javnom mestima omogući da koriste solarnu energiju – prvi javni solarni punjač i WiFi stanica za mobilne uređaje na svetu.\nDanas, posle njihovog drugog projekta “pametna klupa” prisutni su u 30 gradova i 17 zemalja, celokupna proizvodnja je u Srbiji, a projekat je nagrađen brojnim svetskim nagradama i o njoj su pisali renomirani svetski mediji među kojima su Forbes, Financial Times, The Guardian, TIMES, i dr.\nMiloš Milisavljević jedini je Srbin na listi 100 najvećih inovatora u Centralnoj i Istočnoj Evropi koju su sastavili Financial Times i Google.\nNjegova „Strawberry Pametna Klupa“ je tehnološko rešenje za potrebe gradova budućnosti gde, napajan solarnom energijom, pruža uslugu besplatnog punjenja mobilnih uređaja putem ugrađenih kablića, USB ulaza i wireless punjača. Klupa sakuplja podatke o količini CO2, nivou buke, vlažnosti vazduha, temperaturi i vazdušnom pritisku u okruženju, dok korisnici mogu da se posluže i ugrađenim dugmetom putem koga mogu da pozovu Centar za pomoć.\nNjihov biznis koncept danas izgleda tako što traže prometne i bitne lokacije u gradu gde stavljaju svoju tehnologiju i gde nude više korisnih usluga ljudima.\nU Londonu su pored klasične prodaje razvili još jedan specifičan biznis model, pa tako Gradu, odnosno opštinama, daju klupe potpuno besplatno i ljudi mogu da ih koriste bez nadoknade, a zauzvrat zadržavaju prava njihovog eksploatisanja. Nakon postavljanja klupa ugovaraju sponzorstva i oglašavanje na njima sa raznim brendovima i kompanijama, naplaćuju od njih određeni mesečni iznos i tako pokrivaju troškove izrade, instalacije i održavanja, i obezbeđuju svoj profit. Taj model zovu „Smart City Infrastructure as a Service“, dakle pametna infrastruktura kao servis, a ne kao proizvod.\nNjegova poruka za uspeh mladih glasi da je najvažnije pratiti šta se dešava u svetu, ali se mora biti i fokusiran jer najbrže padnu start up-i kada počnu da rade više stvari odjednom.


"Od srca za nju"\nUdruženje poziva studente, školarce, sugrađane i predstavnike kompanija, udruženja i sportskih kolektiva da im se pridruže kako bi skupa uljepšali Dan žena sugrađankama\nVolonteri Udruženja “Ruku na srce“ treću godinu zaredom pokreću projekat “Od srca za nju“, koji za cilj ima osigurati što veći broj higijenskih potrepština za pripadnice ženskog spola iz porodica slabijeg materijalnog stanja.\nUdruženje poziva studente, školarce, sugrađane i predstavnike kompanija, udruženja i sportskih kolektiva da im se pridruže kako bi skupa uljepšali Dan žena sugrađankama.\n– Svjesni da su higijenske potrepštine neophodne, ali i veliki teret za budžet porodica koje se nalazi u teškoj ekonomskoj situaciji, odlučili smo ponovo pokrenuti projekat “Od srca za nju“ kako bismo na Međunarodni dan žena izmamili osmijeh na lice pripadnicama ljepšeg spola. Sigurni smo da će kao i prethodnih godina, naši sugrađani i ovoga puta prepoznati humanu ideju ovog projekta i pružiti svoj doprinos njegovoj realizaciji – poručio je predsjednik Udruženja Adnan Lukač.\nSve donacije higijenskih potrepština moguće je dostaviti svakim radnim danom od 09.00 do 20.30 sata u prostorije “Homework Hub-a” (ul. Kolodvorska 12, Sarajevo) i subotom od 10.00 do 12.00 sati u Centar “Ruku na srce“ na Dobrinji (ul. Esada Pašalića 8).\nOni koji nisu u mogućnosti lično dostaviti svoj prilog, na žiro račun Udruženja (1990490056036171) mogu uplatiti i novčane donacije sa naznakom: Projekt “Od srca za nju“ (primalac: Udruženje “Ruku na srce”, ul. Hakije Turajlića 33, Sarajevo). Također, aktivan je i humanitarni broj za korisnike BH Telecoma (090 291 071), putem kojeg je jednim pozivom moguće donirati 2 KM.\nRok za prikupljanje svih priloga je 6. mart, saopćeno je iz Udruženja “Ruku na srce“.


U Mrkonjić Gradu za energetsku efikasnost tri zgrade obezbijeđeno 400.000 KM - Jajce Online\nNaslovnica BOSNA I HERCEGOVINA U Mrkonjić Gradu za energetsku efikasnost tri zgrade obezbijeđeno 400.000 KM\na zgradama Srednjoškolskog centra, Crvenog krsta i Centra za socijalni rad u Mrkonjić Gradu počela je realizacija projekta energetske efikasnosti, za koji je opština obezbijedila 300.000 KM i Razvojni program UN oko 100.000 KM.\nDirektor Mašinske škole Predrag Đuza rekao je Srni da je objekat Srednjoškolskog centra, u kojem rade Mašinska škola i Gimnazija, izgrađen 1973. godine, te da je od tada bilo parcijalnih ulaganja u renoviranja, ali nije bilo većih projekata na rekonstrukciji.\nOn je naveo da se trenutno postavlja termoizolaciona fasada koja će uštedjeti veliku količinu novca koja se troši za zagrijavanje školskih prostorija.\n“Pokretanjem radova na fasadi naći ćemo način i da promijenimo barem dio krovne konstrukcije koja je u lošem stanju i nakon završetka tih radova škola će imati sve funkcionalne prostorije”, istakao je Đuza.\nĐuza je rekao da će, mimo ovih radova na postavljanju termoizolacije, ove godine biti uloženo i oko 300.000 evra koje su dobili od Vlade Srbije za unutrašnje uređenje škole.\n“Od tog novca ćemo nabaviti i CNC mašine za praktični nastavu, a u fazi smo i opremanja jednog kabineta savremenim nastavnim sredstvima, kao što su pametna tabla, laptop, tri de štampač, namještaj, arduino robot”, naveo je Đuza.\nOn je naglasio da će završetkom svih radova ovaj objekat biti jedan od najreprezentativnijih ne samo u Republici, već i šire.\nDirektor Centra za socijalni rad u Mrkonjić Gradu Dragan Plejić rekao je da će projektom energetske efikasnosti kompletna zgrada njihove ustanove dobiti novu stolariju, fasadu i krov, što će mnogo značiti i uticati na toplotu.\n“Nakon završetka ovog projekta, imaćemo mnogo bolje uslove i manje gubitke energije tokom zimskih mjeseci, kada je najhladnije”, istakao je Plejić.\nSekretar Opštinske organizacije Crvenog krsta Petar Mitrić zahvalio je svima koji su obezbijedili sredstva za postavljanje termoizolacione fasade na zgradi Crvenog krsta.\nPrethodni članakMrkonjić Grad: Pune ruke posla za policiju\nNaredni članakProšla je tačno godina od prvog slučaja u BiH: 5.200 građana nije preživjelo COVID


Održan treći sajam voćarstva, povrtarstva i vinogradarstva, AGRO BELGRADE 2022 – USAID\nTreći međunarodni sajam voćarstva, vinogradarstva i povrtarstva, Agro Belgrade, održan je na Beogradskom sajmu od 27. do 29. januara 2022. godine. Događaj je okupio više od 500 proizvođača i otkupljivača voća i povrća, zadruga, proizvođača opreme i mašina, semenskih kuća, rasadnika, stručnjaka iz oblasti zaštite i ishrane bilja i inputa za poljprivrednu proizvodnju i druge predstavnike industrije. Pored izlagača iz Španije, Holandije, Italije, Švajcarske, ove godine je prisustvovalo i oko 25 izlagača iz Severne Makedonije i Albanije, što je rezultat saradnje sa regionalnim USAID-ovim Projektom za ekonomski razvoj, upravljanje i rast preduzeća.\nPored izlagačkog dela, održana je i trodnevna konferencija sa fokusom na trendove i izazove u oblasti poljoprivredne proizvodnje. Vodeći stručnjaci u industriji su razgovarali o aktuelnim trendovima u prehrambenoj industriji, perspektivama izvoza i položaju Srbije na svetskom tržištu, bezbednosti hrane i izvoznih procedura, izgledima organske proizvodnje, fondovima za podsticanje malih poljoljoprivrednih proizvođača i važnosti povećanja kvaliteta prerade domaće prozivodnje vina.\nKonfrenciju možete pogledati: https://www.youtube.com/channel/UCsHJhhIe1tZ7CDyE-KZ-VSw )\nZa više informacija o sajmu: (https://agrobelgrade.com/ )\nSaopštenje za medije – Agro Belgrade 2022


Adobe, aplikacije, Androdid, novosti Reklamiranje putem sadržaja povoljno, prirodno i efikasno.\nDOLAZE ADOBE APLIKACIJE ZA ANDROID\nKorisnici Andorida opet obradovani; Adobe planira da dovede svoje aplikacije do vas ovog leta.\n– Adobe konačno dovodi svoje aplikacije do Androida\nUkoliko ste ljubitelj i Adobe-a i Andorida, u tom slučaju sigurno osetiti nedostatak pristupa Androida njihovim aplikacijama. Prvenstveno lansiranjem aplikacija za mobilne telefone Illustratora, Photoshopa, Color CC i ostalih za iOS, sada se usredsređuju na to da ih dovedu do Androida.\n„Vredno radimo na razvijanju podrške Android telefona za neke od našin najpopularnijih aplikacija,“ objašnjavaju oni. „Ali želimo da odradimo to kako treba, na način koji upotpunjuje prednosti iskustava korisnika Androida i dizajna. Iako ne možemo da ponudimo tačne datume objavljivanja, možete očekivati prvu od ovih aplikacija početkom leta 2015.godine.“\nRadom na razvoju Android verzije Creative SDK, pokrećući i Adobe i third-party aplikacije, SDK će obezbediti stvaranje još više Android aplikacija. Usmerite pažnju na datum objave zvaničnog datuma lansiranja i u međuvremenu, možete više saznati ovde.


Evropska komisija predlaže - upotrebu kovid sertifikata produžiti za još godinu\nSvet Autor:FoNet03. feb. 202214:40\nEvropska komisija predložila je danas da se za godinu dana produži upotreba kovid sertifikata kako bi se olakšala putovanja kroz blok od 27 zemalja tokom pandemije do kraja juna 2023. godine, javlja danas AP.\n„U ovoj fazi nije moguće utvrditi uticaj mogućeg porasta zaraze u drugoj polovini 2022. ili pojave novih varijanti“, saopštila je Komisija.\nDa bi stupio na snagu, predlog produženja moraju da prihvate članice Evropske unije (UN) i Evropski parlament.\nSertifikati o virusu korona stupili su na snagu u julu 2021. godine i bili su uspešno sredstvo za pomoć građanima EU da putuju u region u vreme pandemije bez ograničenja kao što je karantin.\nDo sada su zemlje EU izdale više od 1,2 milijarde sertifikata.\nPrema ažuriranim pravilima koja su na snazi od februara, zemlje EU moraju da prihvate sertifikate o vakcinaciji u periodu od devet meseci nakon primene poslednje doze primarne vakcinacije ili nakon dopunske vakcine.\nNegativan PCR test ne stariji od 72 sata pre putovanja ili negativan brzi antigenski test, ne stariji od 24 sata, takođe može biti uključen u sertifikat, kao i dokaz o oporavku od virusa pre manje od šest meseci.\nOsim produženja, izvršni ogranak EU predložio je da se sertifikati mogu izdati ljudima koji učestvuju u kliničkim ispitivanjima za vakcine protiv virusa korona kako bi se podstakla istraživanja vakcina.\nEvropska komisijakovid sertifikat


'Pravno obavezujući dokument, pa bismo mogli u EU'\nPredsednik Srbije Aleksandar Vučić je rekao da EU očekuje od Srbije pravno obavezujući dokument sa Prištinom, posle kojeg bismo mogli da postanemo članica EU\nVučić je preneo da mu je to rekao i predsednik Evropskog parlamenta Antonio Tajani, sa kojim se sastao u Beogradu, i dodao da su razgovarali o mnogim pitanjima, između ostalog i o regionalnoj stabilnosti, pitanju vladavine prava...\nTajani je to potvrdio na zajedničkoj pres-konferenciji i precizirao da sporazum treba da bude potpisan pred formalno učlanjenje Srbije u EU.\nVučić je zahvalio predsedniku Evropskog parlamenta na poštovanju Srbije i srpskog naroda i na tome što je dobro upoznao i Srbiju i Zapadni Balkan.\n"Da je Evropska unija imala više takvih ljudi, koji na taj način poštuju srpski narod, uveren sam da bismo i mi bili mnogo vredniji i imali bolje rezultate", rekao je Vučić na pres-konferenciji nakon susreta i razgovora s Tajanijem.\nKako je naveo, lično je počastvovan zbog posete Tajanija, "čoveka koji na svakom mestu pokazuje izuzetno znanje ne samo o Srbiji, već i o Zapadnom Balkanu i uopšte Balkanu".\n“Hvala i za podršku Srbiji na njenom putu ka EU. Visoko cenimo činjenicu da EP, kao direktno izabrano zakonodavno telo koje pedstavlja 400 miliona ljudi, prepoznaje važnost proširenja EU na Zapadni Balkan”, rekao je Vučić.


Strane agencije: Dodiku prijeti zamrzavanje imovine i zabrana putovanja\nSvjetske agencije izvještavaju o referendumu ukazujući da se održava uprkos odluke Ustavnog suda BiH, protivljenju Bošnjaka i Hrvata u BiH i negodovanju Zapada.\nBosanski Srbi glasaju na referendumu koji je zabranio ustavni sud zemlje, rizikujući zapadne sankcije protiv njihove autonomne oblasti i krivične prijave protiv svojih lidera, piše agencija AP.\nAP navodi da je Zapad apelovao da se ovaj zabranjeni referendum ne održi, ali da bosanske Srbe podržava Rusija i dodaje da zapadni zvaničnici kažu da bi zbog njega mogli da razmotre zaustavljanje projekata u Republici Srpskoj ili uvođenje zabrane putovanja ili zamrzavanje imovine njenih lidera.\nBBC navodi da je ustavni sud BiH presudio da je datum obilježavanja nacionalnog praznika RS diskriminiše protiv muslimanskih Bošnjaka i katoličkih Hrvata i da treba da bude promijenjen.\nBBC navodi riječi analitičara da suprotstavljanjem sudu, jednom od saveznih institucija formiranih prije 21 godinu, bosansko srpski lider Milorad Dodik prijeti Dejtonskom mirovnom sporazumu kojim je okončan rat 1995. godine.\nAgencija Frans pres piše da bosanski Srbi žele da sačuvaju svoj nacionalni praznik i da očekuju to da potvrde na referendumu uprkos uznemirenosti bosanskih muslimana, protivljenju međunarodne zajednice, i udarcu koji on zadaje institucijama zemlje.\n“Ohrabren Moskvom, turbulentni politički lider bosanskih Srba Milorad Dodik zatražio je od 1,2 miliona glasača da potvrde da žele da obilježavaju svakog 9. januara rođenje ‘Republike srpskog naroda'”, navodi agencija Frans pres i podsjeća da je ta republika formirana tri mjeseca prije početka rata 1992-1995, u kome je stradalo 100.000 ljudi.\nFrancuska agencija ukazuje da se glasanje odvija bez incidenata kao i da je Dodikova opozicija takođe pozvala bosanske Srbe da izađu na glasanje.\nFrans pres se pita da li je današnji referendum, kao što sumnja lider bosanskih muslimana Bakir Izetbegović probni balon Milorada Dodika i prvi korak ka odvajanju Republike Sprske i podsjeća da Dodik planira referendum o nezavisnosti 2018, i stalno optužuje vlasti u Sarajevo da žele da unište Republiku Srpsku.\nMeđutim Frans pres navodi da su i Izetbegović i predstavnik međunarodne zajednice u BiH Valentin Inzko relativizovali ishod referenduma rekavši da će proći i da će BiH i dalje postojati, kao i da on nema pravne posljedice, prenosi Beta.\nMnogi smatraju, dodaje Frans pres, da je za Dodika ovaj referendum i pitanje kratkoročnih izbornih interesa, da on misli na lokalne izbore iduće nedjelje, poslije kojih bi tenzije mogle da splasnu.\nIzetbegović poentira Dodikov referendumski poraz\nMostarske Srbe ne zanima referendum, imamo dovoljno svojih problema


1. 1. 1977. (1977-01-01) (45 god.)\nHasan Salihamidžić (Jablanica, 1. januar 1977) je bivši bosanskohercegovački fudbaler, koji je u karijeri nastupao za klubove: Hamburger, Bajern Minhen, Juventus i Volfsburg.\nPrve fudbalske korake Salihamidžić je napravio u dresu Turbine za koju igrao od 1987. do 1991. Kao veliki talenat 1992. je prešao u redove mostarskog Veleža. Prošao sve reprezentativne selekcije bivše Jugoslavije i u svakoj je bio jedan od najboljih. Kao petnaestogodišnjak pobegao ja u Nemačku zbog rata, koji se u to vreme sve više širio Bosnom i Hercegovinom. Šest meseci je radio kao konobar u jednom kafiću kako bi zaradio novac za putne troškove. Pored velikih obaveza Salihamidžić je redovno trenirao. U novembru 1992. godine Salihamidžić odlazi u Hamburg i uz pomoć rođaka Ahmeta Halilhodžića se priključuje treninzima juniorskog tima HSV-a. U to vreme njegov trener je bio Feliks Magat, koji je jedan je od najzaslužnijih za Hasanov uspeh.\nSalihamidžić je uspešno nastupao za reprezentaciju Bosne i Hercegovine, za koju je odigrao 43 utakmice i postigao 6 golova. 18. avgusta 2006, odlučio je da se povuče se iz reprezentativnog fudbala.\n↑ , Pristupljeno 29. 4. 2013.\nProfile on JadranSport.org Arhivirano 2006-10-31 na Wayback Machine-u


Predrag Marković, predsednik Skupštine Srbije najavio za sredu 17. mart\nPočinje rad na novom ustavu Srbije\nBEOGRAD (Tanjug) - Poslanici Skupštine Srbije u utorak će početi drugu sednicu redovnog prolećnog zasedanja, na kojoj će razmatrati izmene tri sudska zakona, kao i dopunu skupštinskih odbora novim članovima.\nSkupština treba da donese odluku o popuni upražnjenih mesta u svojim radnim telima, posle prelaska jednog broja poslanika u Skupštinu Srbije i Crne Gore. To se odnosi i na Odbor za ustavna pitanja, čiji sastav, takođe, treba da se dopuni novim članovima. Na čelu ovog odbora, po svojoj funkciji, biće novi predsednik parlamenta Predrag Marković, koji i zakazuje sednice ovog tela.\nMarković je najavio da će Odbor svoj sastav upotpuniti već 17. marta, a odmah nakon toga početi rad na izradi novog republičkog ustava. Skupština po hitnom postupku treba da razmotri i predlog republičke vlade za izmenu tri sudska zakona - Zakon o uređenju sudova, Zakon o sudijama i Zakon o organizaciji državnih organa u suzbijanju organizovanog kriminala.\nPredloženim izmenama predviđeno je da apelacioni sudovi i Upravni sud počnu da rade od 1. januara 2007. godine, a ne od početka ove godine, kako je prethodno bilo predviđeno. U skladu s tim izmenama, biće odloženi i rokovi za donošenje odluke o broju sudija i sudija porotnika i za izbor sudija apelacionih sudova i Upravnog suda do 1. juna 2006. godine, odnosno 31. decembra iste godine.\nOdlaganje početka rada apelacionih sudova do 1. januara 2007. godine uslovljava i pomeranje nadležnosti koje će ti sudovi imati za drugostepeno odlučivanje u predmetima krivičnih dela organizovanog kriminala.


Srbija predvodi region - 10 dana triatlona na Balkanu - 3 čuke - Mesto za avanturiste\nSrbija predvodi region - 10 dana triatlona na Balkanu\nNećemo pogrešiti ako kažemo da će se krajem avgusta i početkom septembra ceo Balkan, pa i veći deo Evrope okupiti u Srbiji. Niz međunarodnih aktivnosti i događaja širom naše zemlje privukli su kako takmičare na dve velike smotre, tako i trenere i tehnička lica, koji će imati priliku da se dodatno usavršavaju.\nSrpska triatlonska unija radi punom parom, a od 23. avgusta pa do 4. septembra raspored je i te kako popunjen. Velikim trudom, neiscrpnom energijom i angažovanjem, naša federacija došla je u situaciju da bude vodeća u regionu kada je reč o organizovanju triatlonskih aktivnosti, koje nose zajednički naziv “10 dana triatlona na Balkanu”.\nSeminar za licenciranje međunarodnih sudija\nSjajni predavači, koji će od 25. do 28. avgusta na Srebrnom jezeru kod Velikog Gradišta držati seminar za licenciranje međunarodnih sudija, su Alpar Nađ iz Mađarske i Dag Oliver iz Norveške, a polaznici su, osim domaćih tehničkih lica i gosti iz regiona, kao i Turske, Litvanije, Moldavije i Poljske.\n– Ono najlepše što se dešava u Srbiji krajem avgusta jeste to što je Evropski triatlon, uz veliko poverenje, usmerio i prepustio glavne development aktivnosti Srpskoj triatlonskoj uniji, pa smo tako domaćini seminara za licenciranje međunarodnih sudija sa 37 učesnika – istakla je Ljudmila Medan, asistent tehničkog delegata na trci Evropskog juniorskog kupa koja se održava u subotu, 28. avgusta, takođe na Srebrnom jezeru.\nLjudmila Medan (levo) na Olimpijskim igrama u Tokiju\nMedan je i prva predstavnica srpskog triatlona u istoriji na Olimpijskim igrama. Pančevka je na nedavno završenoj smotri u Tokiju bila član sudijskog tima, a uz prethodno, bogato iskustvo na nekim od najpoznatijih trka, kao što su Kicbil i Tisajvaroš, pa Evropske igre, doprinela je da se odlični predavači nađu pred polaznicima seminara.\n– Glavni predavač je Alpar Nađ, koji iza sebe ima Olimpijske igre, prve Evropske igre... Izuzetno je aktivan u Svetskim kupovima i nalazi se na čelu Tehničkog komiteta Evropskog triatlona. Drugi predavač, Dag Oliver je generalni direktor Norseman triatlona, trke na duge staze sa 3.800 metara plivanja, 180 kilometara biciklizma i 42 kilometra trčanja. Kada sportisti pređu ciljnu liniju, popeli su se na 5.000m nadmorske visine. Norseman Xtreme Tri je epski težak. Hardanger regija u Norveškoj izgleda kao najgore mesto koje se može zamisliti za triatlon. Vode Eidfjorda su hladne - nekoliko godina ispod 10 stepeni Celzijusa. Dag Oliver poseduje veliko iskustvo i imao je želju da dođe i podeli znanje sa zajednicom iz regiona koja će biti prisutna na Srebrnom jezeru – objasnila je Medan.\nSeminar traje aktivno dva dana, sastoji se iz niza celodnevnih predavanja, a zatim potvrda licence za međunarodnog sudiju dolazi kroz polaganje završnog ispita na testu i radu na trci Evropskog juniorskog kupa.\nEvropski juniorski kup – Srebrno jezero (28. avgust)\nSrbija je treći put domaćin juniorskog Evropskog kupa u super sprintu, ali ovog puta ima i dve novine, a prva je da se posle dve godine trka preselila iz Beograda.\n– U duhu Olimpijskih igara u Tokiju, gde su se prvi put održale trke mešovitih štafeta, prva timska disciplina u triatlonu, u Srbiji 28. avgusta osim individualnih nadmetanja juniora, imaćemo i štafete – rekla je Ljudmila Medan.\nOvo je svakako jedno od najvećih juniorskih takmičenja u regionu, a na startnoj listi se nalazi više od 100 takmičara iz Španije, Švajcarske, Mađarske, Luksemburga, Slovenije, Rumunije, Turske, Ukrajine, Poljske, Hrvatske, Rusije, Belorusije... dok će se u štafetama nadmetati 12 ekipa, s tim da će neke zemlje imati po dve.\nEvropski razvojni kamp – Kragujevac (28. avgust – 4. septembar)\nIsti dan kada se završi trka juniorskog Evropskog kupa na Srebrnom jezeru, velika grupa takmičara, rekordnih 60 (od 16 do 19 godina) i osam trenera nacionalnih federacija odlazi zajedno na Razvojni kamp Evropskog i Svetskog triatlona u Kragujevac, gde će tokom sedam dana raditi sa glavnim trenerima Željkom Bijukom iz Hrvatske i našom Ljudmilom Medan, uz tri mlada asistenta Anđelku Božić, Anju Davidović i Nikolu Medan.\nOvaj kamp biće i spona između dva velika međunarodna takmičenja onim juniorima koji će Evropski kup u Srebrnom jezeru ostaviti iza sebe, a pripremaće se za Prvenstvo Balkana 5. septembra na Vlasinskom jezeru.\nBalkansko prvenstvo – Vlasina (5. septembar)\nVeliki broj učesnika pokazatelj je da su svi, bez obzira na prepreke koje je prouzrokovala korona prethodnih godinu dana i što se tiče organizacije takmičenja i otežanih okolnosti pri putovanjima, samo čekali pravi trenutak da se u nekoj zemlji u regionu steknu uslovi i da zeleno svetlo za ovakve trke. Lepa vest, pogotovo za srpski triatlon, je što će desetostruki prvak Balkana, Ognjen Stojanović biti među učesnicima.\nOvim događajima prethodi i nacionalni razvojni kamp u Karatašu, koji upravo traje, do 28. avgusta. Namenjen je za učesnike od 15 godina i mlađe, kojih ima 48, a glavni trener je Aleksandar Dmitrović. Ima dece koja će biti u prilici da budu deo svih triatlon događaja u Srbiji, jer će vezati ovaj kamp, pa trku na Srebrnom jezeru, potom kamp u Kragujevcu, odakle će otići na Balkanijadu.


Trening Tržišno delovanje |\nTrening Tržišno delovanje\nU pitanju je trening koji nije namenjen sticanju preduzetničkih veština za pokretanje sopstvenih poslova, već za unapređenje rada postojećih firmi. Krenimo redom, sa preduslovom koji prethodi ovom treningu.\nNakon što kompleks bude izgrađen i kada budu obezbeđena sredstva za realizaciju kompletnog seta obuka, dok budu trajali treninzi u okviru komponente namenjene radu na sebi, firme iz sektora malih i srednjih preduzeća će biti pozvane i među odazvanim izabrane firme koje će biti povezane sa ovim treningom. Cilj treninga jeste da, koristeći odgovarajuće resurse, tim polaznika kreira određena rešenja za unapređenje poslovanja privrednog subjekta. Tokom obuke će to biti probno rešenje, na kome će se polaznici učiti, a poslovnom subjektu se to može svideti ili ne, svakako će dobijena rešenja dobiti na poklon. Benefit treninga jeste da nakon završenih svih obuka, uz veštine i znanja koji su stečeni, ovaj tim pomenuti model primenjuje za druge firme, pronalazeći rešenja za njihova poslovanja, pri čemu će se ta usluga naplaćivati, što je još jedan od mogućih izvora prihoda programa u budućnosti.\nUkoliko to priroda kreiranih rešenja zahteva, firme će morati da angažuju nove ljude, zaposlene, da obavljaju aktivnosti u svrhu postizanja i održavanja poboljšanja, ali mogu izabrati i opciju da tim koji je kreirao za njih rešenje, bude eksterna podrška toj firmi. U tom slučaju bi organizacija imala saradnički odnos sa firmama, pratila bi njihov rast na ugovoreni period i od ostvarenog prihoda uzimala dogovoren procenat.\nTokom treninga bi se sticale veštine i u sferi marketinga, menadžmenta, upravljanja firmom, zakonskih regulativa, što bi na neki način bila i dopuna prethodnog treninga (Razvijanje planova za iskorišćenje utvrđenih tržišnih šansi).\nTrajanje treninga – 15 dana, raspoređeno po modulima sa manjim brojem dana.


Ejup Ganić - Blic Online\nTURCI TRAŽILI OD TADIĆA DA ODUSTANE OD GANIĆA Detalji svedočenja savetnika bivšeg predsednika BiH pred sudom u Londonu\nBivši turski predsednik Abdulah Gul i šef diplomatije Ahmet Davutoglu posredovali su da Srbija odustane od zahteva za izručenje Ejupa Ganića.\nOTKRIVAMO Tadić pregovarao sa vlastima u Sarajevu da se odustane od izručenja Ganića\nVlast bivšeg predsednika Srbije Borisa Tadića bila je spremna da odustane od zahteva za izručenje Ejupa Ganića Srbiji u dogovoru sa vlastima u Sarajevu.\nISLAMISTIČKI BUNKER ILI INSTITUT Iza saudijskog ulaganja u PRIVATNI BIZNIS stala BiH\nSaudijska Arabija planira da u Sarajevu do 2021. izgradi istraživački institut vredan 25 miliona američkih dolara.\nVučić: Odlikovanje Ganića neće pokvariti naše prijateljstvo sa Hrvatskom\nPremijer Srbije Aleksandar Vučić izjavio je sinoć u Briselu da je iznenađen odlukom odlazećeg predsednika Hrvatske Ive Josipovića da odlikuje Ejupa Ganića, kao i izjavom odlikovanog.\nEjup Ganić: Srbija je i dalje glavni problem na Balkanu\nRatni član Predsedništva BiH ibivši predsednik Federacije BiH Ejup Ganić ocenio je danas u Zagrebu da je Srbija "i dalje glavni problem Balkana".\nIvo Josipović odlikovao Ejupa Ganića, koga Srbija traži zbog ratnih zločina\nOdlazeći predsednik Hrvatske Ivo Josipović odlikovao je danas člana ratnog Predsedništva BiH Ejupa Ganića, kojeg Srbija traži zbog optužbi za ratne zločine.\nArmija BiH devedesetih koristila hemijsko oružje na ratištu\nRatni bošnjački funkcioneri početkom leta 1993. godine nabavili su preko islamske mreže od arapskih zemalja tridesetak avionskih bombi punjenih nepoznatom vrstom nervnih bojnih otrova, piše danas "Glas Srpske".\nKaradžić traži da razgovora sa Ganićem, Čengićem i Garaplijom\nBivši predsednik Republike Srpske Radovan Karadžić uputio je pismo ambasadoru Bosne i Hercegovine u Holandiji u kojem mu zahvaljuje za saradnju sa njegovim timom odbrane u Hagu i zatražio da mu bude obezbeđen razgovor sa nekadašnjim zvaničnicima ratnih muslimanskih vlasti.\nTri porodice žrtava iz Dobrovoljačke pišu prigovor Tužilaštvu BiH\nPantelija Ćurguz, predsednik Boračke organizacije Republike Srpske (BORS), potvrdio je da su se do sada ovoj organizaciji javile tri porodice žrtava iz Dobrovoljačke ulice kako bi im bila pružena pravna pomoć u pisanju zajedničkog prigovora Tužilaštvu BiH u predmetu “Dobrovoljačka ulica”.\nSlučaj Dobrovoljačka: Džombić naložio MUP-u da podnese prigovor Tužilaštvu\nPremijer Republike Srpske Aleksandar Džombić izjavio je danas da je Ministarstvu unutrašnjih poslova RS dao nalog da podnese Tužilaštvu BiH prigovor na odluku o obustavljanju istrage protiv 14 visokopozicioniranih ratnih političkih i vojnih funkcionera koji su bili osumnjičeni u slučaju "Dobrovoljačka".\nPolicija RS nastavlja istragu u slučaju “Dobrovoljačka ulica”\nMinistarstvo unutrašnjih poslova Republike Srpske preduzeće sve mere da se nastavi istraga u predmetu “Dobrovoljačka ulica”, jer su Ejup Ganić i ostali članovi vojnog i političkog muslimanskog vrha za MUP Srpske dalje osumnjičeni, izjavio je koordinator Tima MUP-a RS za istraživanje i dokumentovanje krivičnih dela ratnog zločina Simo Tuševljak.\nPrigovor Srpske jedina nada za istragu o zločinu\nBanjaluka - Jedina mogućnost Republike Srpske za nastavak istrage protiv Ejupa Ganića, Jovana Divjaka i još 12 osoba osumnjičenih za zločin u Dobrovoljačkoj jeste ulaganje prigovora Tužilaštvu BiH na obustavljanje istrage protiv njih.\nGledali smo ih kako pucaju u glavu oficirima JNA, a sada su slobodni\nBeograd/Banjaluka - Skandalozna odluka Tužilaštva BiH da oslobodi istrage Ejupa Ganića, Jovana Divjaka, Zaima Backovića i još 11 lica za slučaj Dobrovoljačke nije iznenađenje za one koji su preživeli napad na kolonu JNA koja se 1992. godine povlačila iz Sarajeva.\nDodik ne isključuje mogućnost referenduma o Sudu BiH\nPredsednik Republike Srpske (RS) Milorad Dodik izjavio je danas da posle obustavljanja istrage Tužilaštva BiH u slučaju "Dobrovoljačka" nije isključena mogućnost održavanja referenduma u RS o Sudu i Tužilaštvu BiH.\nBanjaluka šokirana, Sarajevo oduševljeno odlukom o Dobrovoljačkoj\nZvaničnici Republike Srpske, predstavnici političkih stranaka i boračkih udruženja složni su u oceni da je apsolutno neprihvatljiva odluka Tužilaštva BiH o obustavi istrage protiv 14 osoba u "slučaju Dobrovoljačka ulica", uključujući Ejupa Ganića i Jovana Divjaka. Istovremeno, iz Federacije BiH sasavim suprotni stavovi - i Ejup Ganić i drugi odbacuju bilo kakvu odgovornost.\nObustavljena istraga protiv Ganića, Backovića i Divjaka za Dobrovoljačku\nTužilаštvo BiH donelo je nаredbu o obustаvi istrаge u slučаju "Dobrovoljаčkа" protiv ukupno 14 licа, među kojimа i Ejupа Gаnićа, Zаimа Bаckovićа i Jovаnа Divjаkа, jer je utvrđeno dа u rаdnjаmа osumnjičenih licа nisu sаdržаnа obeležjа krivičnog delа.\nTužilaštvo BiH: Nije odlučeno o obustavljanju istrage protiv Divjaka i Ganića\nPortparol Tužilaštva Bosne i Hercegovine Boris Grubešić demantovao je danas informacije da će to tužilaštvo obustaviti istragu i postupak protiv Jovana Divjaka i Ejupa Ganića u slučaju ratnih zločina nad vojnicima JNA u Dobrovoljačkoj ulici u Sarajevu 1992. godine.\nEjup Ganić danas saslušan u Sarajevu\nČlan ratnog Predsedništva muslimanske vojske Ejup Ganić saslušan je danas u Tužilaštvu BiH zbog zločina u Dobrovoljačkoj ulici u Sarajevu 1992. godine, javlja izvještač Srne.\nBANJALUKA - Bivši potpredsednik bosanskog predsedništva Ejup Ganić odgovoran je za sve što se dogodilo u Dobrovoljačkoj ulici jer ga je Alija Izetbegović ovlastio da vodi Predsedništvo, a iz zapisnika se vidi na koji način je napad planiran i izveden, rekao je šef tima MUP-a Republike Srpske za istraživanje ratnih zločina Simo Tuševljak.\nGanić: Vreme je da BiH tuži Srbiju za agresiju\nČlan ratnog Predsedništva BiH Ejup Ganić ocenio je da je "krajnje vreme da Bosna i Hercegovina tuži Srbiju za agresiju".\nJovan Divjak ipak nije zadržan na aerodromu u Londonu\nPenzionisani general Armije BiH Jovan Divjak ipak nije večeras zadržan na aerodromu u Londonu, kako je ranije javio sarajevski portal "Sarajevo-x.com".\nGanić: Srbija glavni problem u regionu\nMi želimo dobre odnose sa Srbijom, a trenutno je Srbija glavni problem u regionu, ona je još jaka i nezadovoljna svojim ishodima, izjavio je bivši član ratnog predsedništva Bosne i Hercegovine Ejup Ganić za Radio Slobodnu Evropu.\nCerić: Ganić je simbol državnosti BiH\nReis ul ulema Islamske zajednice u Bosni i Hercegovini Mustafa Cerić primio je danas člana ratnog predsedništva Ejupa Ganića i tom prilikom izjavio da je on "simbol državosti" BiH, javila je muslimanska verska agencija MINA.\nGanić razmatra tužbu protiv Srbije\nPravni savetnik predsedavajućeg Predsedništva BiH Damir Arnaut, koji je ujedno bio i pravni savetnik bivšem članu Predsedništva BiH Ejupu Ganiću tokom sudskog procesa u Londonu, izjavio je danas da "Ganić razmatra najpogodniju formu za tužbu protiv Srbije".\n"Sporazum o povlačenju JNA nikada nije potpisan"\nPredsedavajući Predsedništva Bosne i Hercegovine Haris Silajdžić uputio je pismo predsedniku Srbije Borisu Tadiću, u kojem ga zvanično obaveštava da "navodni sporazum između BiH i Savezne Republike Jugoslavije o mirnom povlačenju Jugoslovenske Narodne Armije nikada nije postignut".


Države članice Evropske unije donele su odluku o zabrani uvoza voća koje sadrži tragove hlorpirifosa – pesticida koji se smatra štetnim po ljudsko zdravlje. Odluka koju je donela većina država članica značiće zabranu tog insekticida u celoj uniji. Po pisanju evropskih medija, dozvola za hlorpirifos istekla je još u januaru ove godine. Posle tromesečnog prelaznog perioda, svako uvezeno voće koje ga sadrži i u najmanjim tragovima biće povučeno sa tržišta. To znači da će njegova primena biti potpuno zabranjena. Hlorpirifos koriste poljoprivrednici kako bi sprečili insekte da oštete poljoprivredne proizvode.\nKako je moguće da u istom danu za potpuno istu relaciju platite različite iznose putarina, pitao je redakciju „Potrošača” čitalac koji se nedavno našao u ovakvoj nesvakidašnjoj situaciji. Krajem januara on je putovao kolima od Bele Palanke do Niša, a istog dana, dva i po sata kasnije, vratio se takođe ovom trasom. Neobično je to što je pri dolasku u Niš putarinu platio 200 dinara, dok mu je pri povratku na naplatnoj rampi zatraženo 300 dinara, to jest čak 50 odsto više novca. Našoj redakciji priložio je kao dokaz i fotografije računa naplaćene putarine. U preduzeću „Putevi Srbije” kažu da su upoznati s ovim slučajem i da su našem čitaocu odgovorili na prigovor u zakonom propisanom roku. Ističu da se motorna vozila koja koriste auto-put razvrstavaju u pet kategorija, prema tehničkim\nEvropska unija će uvesti još stroža pravila i norme pri uvozu hrane i neće podleći američkim pritiscima da se na evropskom tržištu spuštaju standardi kako bi se otvorio put za nekvalitetniju hranu od one koja se proizvodi u Evropi. Tu se, pre svega, misli na pileće meso koje se u Americi u proizvodnji tretira hlorom, što je u EU zabranjeno, ali i spuštanje rampe za uvoz govedine. – Nećemo spuštati naše standarde za proizvodnju hrane – rekao je jedan od zvaničnika Evropske komisije Lukas Visek i dodao da je Evropska unija najveći izvoznik i uvoznik hrane i da ima bezbednu i raznoliku ponudu tako da nema potrebe da bilo šta menja. Naprotiv, cilj je da evropski kvalitet postane globalni standard. Amerika već dugo nije zadovoljna količinama hrane koju isporučuje na evropsko tržište, a pitanje\n13.02.2020 u 20:20\nProsečan račun u prodavnici pet evra\nPotrošači u Srbiji prosečno u trgovini troše 5,23 evra, pokazuju najnoviji podaci Komisije za zaštitu konkurencije. Analiza maloprodaje obuhvatila je 2017. i 2018. godinu i ovi podaci se neznatno razlikuju u odnosu na prethodno dvogodišnje istraživanje, kada su građani u radnjama po kupovini ostavljali 455 dinara. Na godišnjem nivou, prema podacima koje su komisiji dostavili trgovci, građani su u 2018. godini trošili ukupno 604 evra. Inače, analiza je pokazala da su trgovci obuhvaćeni ovim istraživanjem u Srbiji u 2017. godini ostvarili prihod od oko 300 milijardi dinara, odnosno 358 milijardi u 2018, što je rast od oko 19 odsto.\n12.02.2020 u 22:55\nManje prava za putnike u avio-saobraćaju\nPutnici iz Evropske unije uskoro bi mogli da imaju manje prava u vazdušnom saobraćaju. U medijima se spekuliše da je Hrvatska najavila da će za vreme predsedavanja Evropskom unijom predložiti izmenu ovog zakona koji reguliše prava putnika u avio-saobraćaju. Tako bi, ako se to i dogodi, putnici imali pravo za nadoknadu troškova samo ukoliko let kasni pet i više sati, umesto dosadašnjih tri sata. Potpredsednica evropskih socijalista Biljana Borzan oštro je nedavno osudila ove najave hrvatske vlade i smatra da je ovakav predlog skandalozan.\n10.02.2020 u 22:55\nAmerikanci tvrde da glifosat nije kancerogen\nAmerička agencija za zaštitu životne sredine saopštila je da su završili istraživanje u vezi štetnosti najčešće korišćenog herbicida u svetu – glifosata i da je zaključeno da nema opasnosti od upotrebe ove aktivne materije za zdravlje ljudi. On, kako se navodi, nije ni kancerogen, ako se koristi prema uputstvima i na adekvatan način, preneo je Rojters. Oko glifosata i njegovog uticaja na zdravlje ljudi i okolinu godinama se lome koplja, a Svetska zdravstvena organizacija još 2015. godine klasifikovala ga je kao „verovatno kancerogenu materiju za ljude”.\n30.01.2020 u 22:55\nSumnjive mešavine meda ujedinile Evropu\nŠesnaest država Evropske unije podržalo je predlog Slovenije i Portugalije da se uvede jasniji sistem obeležavanja geografskog porekla meda, kako bi kupci bili bolje informisani o tome šta kupuju. To se pre svega odnosi na mešavine meda poreklom iz različitih država, koje su preplavile evropske radnje, a da kupci toga nisu ni svesni. Ove dve države su u ponedeljak na sednici Saveta za poljoprivredu i ribarstvo u Briselu predložile izmenu ove direktive, koja sada predviđa tri oznake za obeležavanje ovog proizvoda. Tako oni koji proizvode ili pakuju med trenutno mogu na deklaraciji da istaknu neke od dozvoljenih oznaka. Recimo, „mešavina iz EU”, „mešavina koja nije iz EU” ili da označe kombinaciju ove dve mešavine. Kako je juče saopšteno, Evropska komisija će preispitati ove oznake i


Zašto su svetu potrebni filantropi kao što je Bil Gejts? | Talas.rs\n“Ako nešto ubije preko 10 miliona ljudi u narednih nekoliko decenija, verovatnije je da će to biti izuzetno zarazan virus nego rat. Ne rakete, nego mikrobi”, rekao je 2015. godine na Ted Talk konferenciji Bil Gejts, jedan od osnivača kompanije Microsoft, ali i najvećih svetskih filantropa. U trenutku kada je od pandemije korona virusa širom sveta preminulo preko 200.000 ljudi, Gejtsova predviđanja deluju relevantnija nego ikada.\nS obzirom na to da Bil Gejts godinama unazad upozorava na nespremnost zdravstvenih sistema širom sveta da se izbore sa potencijalnom epidemijom, on je postao jedna od značajnih javnih figura i autoriteta tokom trenutne krize. Fondacija Bill & Melinda Gates je jedan od najvećih donatora Svetske zdravstvene organizacije (SZO), a humanitarni rad ove organizacije fokusiran je, pored javnog zdravlja, i na poboljšanje obrazovanja širom sveta. Pandemija korona virusa je privukla ogromnu pažnju na rad ove fondacije, ali i na značaj i ogroman uticaj bogatih pojedinaca poput Gejtsa.\nGejtsov uticaj u SZO\nOd početka pandemije COVID-19, funkcioneri Svetske zdravstvene organizacije našli su se na meti kritika – od korupcije, velikog uticaja Kine na rad organizacije, pa sve do nedovoljnog finansiranja odseka koji treba da reaguje na hitne zdravstvene probleme, poput epidemije COVID-19. Američki predsednik Donald Tramp, nakon uzastopnih kritika upućenih na račun SZO, objavio je da obustavlja finansiranje rada ovog međunarodnog tela, što je naišlo na oštru kritiku Gejtsa. On je naglasio da je opasno uskraćivati finansije tokom borbe protiv pandemije i da nijedna druga organizacija ne može da zameni SZO.\nManje je poznato da je Gejts, posle SAD, drugi najveći donator Svetske zdravstvene organizacije. Fondacija Bill & Melinda Gates donira blizu 10% ukupnog budžeta ove agencije. Iako mnogi ističu njegov doprinos poboljšanju javnog zdravlja širom sveta, pojedini kritičari navode i da je problematično to što jedan pojedinac ima disproporcionalno mnogo uticaja na rad jednog međunarodnog tela kao što je SZO.\nPolitico je intervjuisao nekoliko zaposlenih u različitim organizacijama nevladinog sektora u oblasti javnog zdravlja koji su izrazili svoju zabrinutost zbog suptilnih načina na koje Gejts utiče na agendu Svetske zdravstvene organizacije. Novac koji Gejts daje često je namenjen za određene projekte i SZO ne može slobodno da odluči u koje svrhe će ih iskoristiti. Najbolje finansiran program Svetske zdravstvene organizacije posvećen je iskorenjivanju dečje paralize, što nije iznenađenje ako se uzme u obzir to da je 60% Gejtsovih donacija namenjeno upravo ovom programu, navodi Politico. Arata Koči, koji se nalazio na čelu programa SZO za malariju 2008. godine, takođe je upozorio na potencijalno negativne strane Gejtsovog uticaja. Fondacija Bill & Melinda Gates je u tom periodu donirala značajna sredstva za istraživanje malarije, a Koči je u dopisu generalnom direktoru SZO naveo da se na ovaj način potencijalno smanjuje raznolikost zaključaka i objektivnost ovih istraživanja. Bil Gejts je održao govor na Generalnoj skupštini Svetske zdravstvene organizacije, koju čine države članice, čime je postao prvi “građanin” koji je imao tu čast.\nZa sada nema iscrpnih analiza i dokaza da je Gejtsov uticaj u SZO imao šire negativne posledice, ali je izvesno je da će uticaj njegove fondacije biti još veći ukoliko predsednik Tramp ukine u potpunosti finansiranje. SZO se godinama suočava sa tim da države članice nisu voljne da povećaju obavezna davanja, što znači da se SZO sve više oslanja na pojedince poput Gejtsa.\nIako je legitimno preispitivati Gejtsov uticaj na rad jednog izrazito važnog međunarodnog tela, “alternativni izvori informacija”, kao i pojedini mejnstrim mediji, otišli su mnogo dalje u traženju povezanosti između Gejtsove fondacije i pandemije korona virusa. List Večernje novosti u tekstu „Putovaće samo vakcinisani“ navodi da je Bil Gejts „primenio svoj uspešni model iz virtuelnog na stvarni svet – kreiraj virus, pa antivirus, i obogati se“. Ovo je samo jedna od brojnih teorija zavere o Bilu Gejtsu i njegovoj navodnoj umešanosti u nastanak pandemije, iako za to ne postoje nikakvi dokazi.\nS obzirom na to koliko pažnje je Gejts zadobio tokom pandemije korona virusa, nije iznenađujuće i to što je nedavno njegova fondacija, zajedno sa američkim Nacionalnim institutom za zdravlje i Svetskom zdravstvenom organizacijom, navodno bila meta hakerskog napada. Nepoznati aktivista je podelio javno preko 25.000 mejl adresa i lozinki zaposlenih u ovim organizacijama, navodi organizacija SITE Intelligence Group.\nDa li je Gejtsova fondacija uvek uspešna?\nFondacija koju su 2000. godine osnovali Bil Gejts i njegova supruga Melinda postala je najveća privatna filantropska organizacija na svetu. Samo 2018. godine, Gejtsovi su donirali preko 2,6 milijardi dolara koji su iskorišćeni za lečenje i prevenciju malarije i HIV-a, dostavljanje vakcina, iskorenjivanje dečje paralize i razvoj poljoprivrede.\nIako je teško sporiti pozitivne aspekte njihovog angažmana u zemljama u razvoju, Linzi Mekgoi, profesorka sociologije na britanskom Univerzitetu u Eseksu, u knjizi No Such Thing as a Free Gift (“Ne postoji besplatan poklon”) ukazuje na jednu oblast u kojoj fondacija nije uspela da ostvari željene ciljeve – reforma osnovnog i srednjeg obrazovanja u Sjedinjenim Američkim Državama.\nFondacija Gejtsovih je u periodu od 2000. do 2008. godine potrošila više od 2 milijarde dolara za osnivanje 2.602 škole širom SAD-a, čime je obuhvaćeno preko 800.000 učenika, navodi portal Intercept. Program ipak nije uspeo značajno da popravi rezultate učenika, a uspeh nije postignut ni sa incijativama za standardizovano praćenje rada profesora i uspostavljanje nacionalnih standarda u oblasti matematike i čitanja. Nakon razočaravajućih rezultata, Gejtsovi su obustavili finansiranje za brojne programe u oblasti obrazovanja.\nKritičari Gejtsovih metoda ističu da je ovo samo još jedan primer neuspešne filantropije, ali na ovaj način ignorišu to da je Gejts otvoreno govorio o neuspehu reforme obrazovnog sistema koju je njegova fondacija pokušala. On je kao najveće probleme izdvojio nedostatak konsenzusa oko toga šta zapravo radi u školovanju i na koje sve načine je moguće poboljšati uspeh učenika koji dolaze iz porodica sa niskim prihodima. Gejts je istakao i da je u obrazovanju, koje često traje preko 10 godina, efekat određenih politika kumulativan, pa je teško izdvojiti faktore (ne)uspeha. Ulaganje novca u neku oblast nikako nije garancija za uspeh, a Gejtsovi poduhvati u reformi obrazovanja su dobar primer toga.\nDa li je dobro da jedan pojedinac ima toliko moći u društvu?\nČak i oni koji priznaju da je Gejtsov uticaj kroz doniranje i filantropiju pozitivan, često ističu da je demokratija narušena ukoliko jedan pojedinac može toliko da utiče na razvoj i inovacije u zdravstvu, obrazovanju i poljoprivedi. Iako njegovi motivi mogu biti dobronamerni, kritičari navode da je u pitanju strukturni problem sistema u kojem pojedinci suštinski nisu jednaki i slobodni u istoj meri.\nIpak, pogrešno bi bilo misliti da je veliki uticaj filantropskih poduhvata Gejtsa sam po sebi problematičan. Tokom krize nastale usled korona virusa, više nego ikada je očigledno koliko birokratija i državne institucije širom sveta često nisu sposobne da adekvatno odgovore na izazove pred kojima se nalazimo. Kada pandemija prođe, i dalje će postojati veliki problemi poput neadekvatnog obrazovanja, loše opremljenih zdravstvenih sistema i siromaštva, gde državni organi koji su zaduženi za njihovo rešavanje jednostavno nemaju ekspertizu, kreativnost ili neophodna sredstva, a upravo tu je prostor za ljude poput Bila Gejtsa. Ovo nisu filantropi koji samo doniraju sredstva tamo gde je potrebno, već pokušavaju da implementiraju sistematske promene (pristup koji Gejts često naziva catalytic philanthropy) i uvide šta je zapravo efikasno. Čak i onda kada ne uspeju, kao što smo videli na primeru reformi u obrazovnom sistemu, javnost, stručnjaci i nadležni dobijaju značajne uvide za buduće politike i promene.\nDržave širom sveta, često u strahu od potencijalnih političkih posledica, nemaju dovoljno motiva i podsticaja da se oprobaju u reformisanju određenih sektora, naročito ukoliko su u pitanju najsiromašniji, grupa koja je uglavnom isključena iz političkog sistema. Uticaj ljudi kao što je Gejts, koji imaju privilegiju i moć da kritikuju postupke lidera najmoćnijih zemalja na svetu i preuzimaju inicijativu, neophodan je kao kontrateža. Dobro je uvek biti kritički nastrojen, ali ukoliko njihov angažman i ogroman uticaj posmatramo kao isključivo negativan, propuštamo da vidimo koliko su privatni napori pojedinaca ponekad nužan i jedinstven način za pobošljanje sveta u kojem živimo.\nTAGS: Bil Gejts donatori donatorsvo filantropija Gejts fondacija humanitarna pomoć


Advokatica Filipović: Uhapšenom Dušku Arsiću određen pritvor od mesec dana GracanicaOnline.Info\nAdvokatica Filipović: Uhapšenom Dušku Arsiću određen pritvor od mesec dana\nЈована Филиповић, адвокатица, фото: Н. Милосављевић, ГрачаницаОнлајн\nPripadnici Kosovske policije uhapsili su po nalogu suda, sinoć oko 23 sata, na administrativnom prelazu Jarinje, Duška Arsića (51), zbog navodnog ratnog zločina, saopštila je Kancelarija za KiM. Advokatica, Jovana Filipović, potvrdila je za Gračanicu onlajn da je Arsiću određen pritvor od mesec dana.\nKako se ističe, Arsić je prema nalogu suda prebačen u Prištinu, gde je saslušavan do tri sata izjutra.\nKancelarija za Kosovo i Metohiju obezbedila je advokata Dušku Arsiću koji će ga besplatno zastupati, a o njegovom slučaju obavestiće i sve međunarodne organizacije koje deluju na prostoru KiM, navodi se u saopštenju.\nArsić je uhapšen dok se sa teritorije Kosova i Metohije vraćao u centralnu Srbiju i to u pratnji dvoje maloletne dece. “Reč je o čoveku koji je više puta dolazio na prostor Kosova i Metohije, gde ima i prebivalište u okolini Prištine i nikada, nikakvih problema nije imao, do sinoć kada je uhapšen za navodni ratni zločin”, ističe se u saopštenju, i dodaje se da “Arsić već godinama vodi sudski spor, jer mu je na osnovu lažnih isprava i iskaza uzurpirana imovina u selu Matičane kod Prištine, a sada je uhapšen”.\n“Očigledno je reč o novom pritisku na Srbe povratnike, koji se tajnim optužnicama hapse zbog navodnih ratnih zločina, a sa jednim jedinim ciljem da se odvrate od povratka i potraživanja svoje imovine na Kosovu i Metohiji. Istovremeno, ovakvim postupanjem Priština pokušava da stvori veštački i neodrživ balans zbog činjenice da se u Hagu sudi liderima takozvane OVK, zbog zločina nad Srbima i drugim nealbancima”, napominje se u saopštenju Kancelarije za KiM.\nIstiče se da je očigledno je da u Prištini ne postoji spremnost da se Srbima omogući povratak na njihova vekovna ognjišta, kao o da “koriste sve raspoložive mehanizme zastrašivanja i odvraćanja ne bi li sprečili povratak Srba”.\n“Upravo u ovakvim tajnim optužnicama i hapšenjima leži razlog zašto je stopa povratka na Kosovo i Metohiju manja od dva odsto i najmanja je u jednom postkonfliktnom području”, zaključuje se u saopštenju Kancelarije za KiM.\nFilipović: Arsiću određen pritvor od mesec dana\nAdvokatica, Jovana Filipović, potvrdila je za Gračanicu onlajn da je Dušku Arsiću određen pritvor od mesec dana.\n„Dušku Arsiću određen je pritvor u trajanju od mesec dana zbog sumnje da je izvršio delo Ratni zločin protiv civilnog stanovništva, te da je navodno u periodu od januara do juna meseca 1999. godine u selu Butovac učestvovao u nasilnom proterivanju i iseljavanju građana Prištine i okoline, kao i da je navodno zaustavio jedno maloletno lice i zajedno sa drugim paravojnim formacijama počeo da maltretira i zlostavlja isto“, istakla je Filipovićeva.\nNjigova advokatica je istakla da Arsić nikada nije bio pripadnik vojske, policije, kao ni bilo koje druge paravojne formacije, te da ne zna ni gde se pomenuto selo nalazi.\nIstakla je da su izjave navodnih svedoka prikupljene u periodu septembra, oktobra i novembra meseca ove godine, posle više od 20 godina od navodnog zločina, odnosno nakon podnošenja tužbe protiv uzurpatore njegove imovine u Matičanu.\nTags: Jovana Filipović Za navodni ratni zločin Kancelarija za Kim Uhapšenom Dušku Arsiću određen pritvor od mesec dana\nPrevious Produžen pritvor bivšim vođama OVK\nNext Eksperti za bezbednost: Ne postoje mesta za obuku pripadnika ISIS-a na Kosovu\n26. januara 2022., 06:55


Investicija od tri miliona KM u dvije fabrike vode (BiH) – PoljoMagazin\nInvesticija od tri miliona KM u dvije fabrike vode (BiH)\nMinistarstvo poljoprivrede, šumarstva i vodoprivrede RS raspisalo je u aprilu javni poziv za dodjelu koncesije za eksploataciju podzemnih voda na izvorištima “Rakovica – Bukovica” u Kozarskoj Dubici i “Donja vrela” u Brodu. Investicija u Kozarskoj Dubici procijenjena je na dva miliona, a u Brodu na milion maraka. Koncesija je firmama dodijeljena na period od 30 godina.\n“Ministarstvo će u saradnji sa Komisijom za koncesije pripremiti ugovore. Ove investicije značajne su za RS i potrebno ih je još više jer na naše tržište stižu velike količine vode iz inostranstva, a posebno zemalja u okruženju. Nove fabrike doprinijeće i zapošljavanju i punjenju budžeta. Dakle, eksploatacija vode na ovim područjima ima širi društveni značaj”, kazao je pomoćnik ministra za resor vodoprivrede Čedomir Stojanović.\nSa predstavnicima firmi kojima je dodijeljena koncesija za eksploataciju vode sa dva izvorišta juče nismo uspjeli da stupimo u kontakt.\nRS obiluje znatnim vodnim resursima, ali oni nisu dovoljno iskorišćeni. U RS trenutno postoje samo tri proizvođača vode – “Vitinka” Zvornik, “Voda Kruna” Mrkonjić Grad i “Heven fabrika – Rajske vode” Čajniče. Još pet firmi je registrovano za proizvodnju mineralne vode, ali one nisu zaživjele.\nPrema podacima Uprave za indirektno oporezivanje BiH, na domaće tržište lani je uvezena voda u vrijednosti od 143,69 miliona maraka, a najveća količina stigla je iz zemalja u okruženju.\nU istom periodu BiH je izvezla vodu u vrijednosti od svega 49,46 miliona KM.\nKategorija: Poslovi Tagovi: koncesije, poljoprivreda, vesti, voda


Datum objave: 31.01.2019 17:34 | Autor: SLUŽBA ZA ODNOSE S JAVNOŠĆU VLADE CRNE GORE\nKljučno opredjeljenje Vlade Crne Gore u 2019. godini je stvaranje uslova za rast životnog standarda građana – saopštili su na konferenciji za medije održanoj nakon 107. sjednice Vlade potpredsjednici Milutin Simović i Zoran Pažin.\nPotpredsjednik Simović je saopštio da je Vlada za ovu godinu definisala četiri prioritetna cilja:\n1. Nastavak dinamičnog procesa evropske integracije\n2. Nastavak snažnog ekonomskog rasta\n3. Suzbijanje sive ekonomije i\n4. Unapređenje javnih usluga.\nPotpredsjednik Pažin je rekao da smo, kada je riječ o prvom cilju Vlade – procesu pristupanja Evropskoj uniji – postavili vrlo konkretne i mjerljive ciljeve.\n„Ove godine očekujemo da ispunimo uslove za otvaranje posljednjeg pregovaračkog poglavalja, dobijanje jasnih smjernica od evropskih partnera za konačno zatvaranje pregovora u ključnim poglavljima posvećenim vladavini prava, i postepeno zatvaranje pregovaračkih poglavlja“ – saopštio je potpredsjednik Pažin.\nGovoreći nastavku snažnog ekonomskog rasta, potpredsjednik Simović je rekao da očekivanja zasnivamo na veoma uspješne dvije prethodne godine. Dodao je da je ambicija Vlade da, uprkos „podignutoj lestivici“, nastavi sa snažnim stopama ekonomskog rasta kako bi što prije postigla ono što je konačni cilj – dostizanje visokog kvaliteta života naših građana. Dodao je da ovaj cilj zasnivamo i na ostvarenoj makroekonomskoj stabilnosti države, očuvanju stabilnosti finansijskog sektora, realizaciji krupnih infrastrukturnih projekata, održivoj valorizaciji resursa i Implementaciji\nrazvojnog Programa prijema u državljanstvo Crne Gore radi investicija.\nU suzbijanje sive ekonomije zajedno sa partnerima\nU suzbijanju sive ekonomije, kao trećem prioritetu Vlade, potpredsjednik Vlade za ekonomsku politiku i finansijski sistem najavio je pokretanje sveobuhvatnih aktivnosti protiv neformalne ekonomije u svim njenim pojavnim oblicima, potpunu koordinaciju svih nadležnih institucija i kroz dodatnu saradnju sa zainteresovanim akterima, posebno sa socijalnim partnerima. „Mi mislimo da to treba da bude zajednička platforma“ – rekao je potpredsjednik Simović.\nKao rezultat realnog ostvarivanja ovih ciljeva, rekao je potpredsjednik Simović, očekujemo nastavak otvaranja novih i poboljšanja kvaliteta postojećih radnih mjesta, povećanje životnog standarda građana i to kroz jasne i mjerljive indikatore: kroz minimalnu cijenu rada, kroz dalju redovnost penzija, njihovo usklađivanje, sagledavanje prostora i za eventalno povećavanje za sniženje poreskih stopa na rad što povećava konkurentnost naše privrede i otvara prostor za otvaranje novih radnih mjesta.\nDodatni napori da građani osjete efekte reformi\nPotpredsjednici Vlade Crne Gore Milutin Simović i Zoran Pažin istakli su važnost unapređenja javnih usluga građanima za šta su od Evropske komisije već obezbijeđena četiri miliona eura, a nakon ispunjenja kriterijuma očekuje se još osam miliona. Istovremeno je odmakao proces pregovaranja sa Svjetskom bankom o podršci u visini od 15 miliona eura.\nPotpredsjednik Pažin je najavio dodatne napore Vlade da građani osjete efekte reformi. „I to je mjerilo našeg ukupnog uspjeha. Osnovni zadatak je prilagođavanje javne uprave potrebama građana i privrede“ – rekao je potpredsjednik Vlade za politički sistem i unutrašnju i vanjsku politiku na konferenciji za medije.\nPredstavljajući niz aktivnosti koja Vlada planira u pravcu jačanja bezbjednosti zemlje i sigurnosti građana kao preduslova ukupnog razvoja Crne Gore potpredsjednik Pažin je saopštio i šta Vlada planira da uradi ove godine na planu zaštite ljudskih i manjskih prava i predstavio najznačajnije predloge zakona koji će biti donijeti u tekućoj godini.\nNajavio je plan Vlade da već u prvom kvartalu utvrdi predloge zakona o medijima i zakona o nacionalnom javnom emiteru RTCG. „Oba nacrta zakona izradila je radna grupa koju su činili predstavnici medija, akademske zajednice, civilnog sektora i državnih institucija. Zatražili smo i dobili komentare eksperata Savjeta Evrope i OEBS-a. Nacrti medijskih zakona su trenutno na javnoj raspravi. Nakon što još jednom saslušamo zainteresovanu javnost i sagledamo sugestije sa javne rasprave, nacrti će biti poslati na još jedno ekspertsko čitanje i dostavljeni Evropskoj komisiji na mišljenje“ – rekao je potpredsjednik Vlade Zoran Pažin.\nU drugom kvartalu Predlog zakona o slobodi vjeroispovijesti\nU drugom kvartalu, saopštio je, Vlada planira da utvrdi Predlog zakona o slobodi vjeroispovijesti. „U tom smislu, Vlada je zadužila Ministarstvo za ljudska i manjinska prava da pripremi nacrt zakona koji će urediti odnose države i vjerskih zajednica u Crnoj Gori, na način koji garantuje punu slobodu vjeroispovjesti, u skladu sa evropskim standardima.“\nU trećem kvartalu planirano je utvrđivanje Predloga zakona o unutrašnjim poslovima. „Ovim će se stvoriti normativni uslovi za nastavak reforme Uprave policije, postupanje policije u skladu sa evropskim standardima, kao i pitanja unutrašnje organizacije i jačanja kadrovskih kapaciteta.“\nU četvrtom kvartalu planirano je donošenje Predloga zakona o alternativnom rješavanju sporova. Ovaj zakon, saopštio je potpredsjednik Pažin, obezbijediće građanima i privredi znatno brži i jeftiniji način rješavanja sporova, izvan dugotrajnih sudskih postupaka. „Donošenjem ovog zakona, građani će dobiti bolji pristup pravdi, a poslovna zajednica pouzdaniji oslonac za stvaranje nove vrijednosti u društvu“ – rekao je potpredsjednik Vlade Zoran Pažin.\nProgram rada Vlade Crne Gore za 2019. godinu - PREZENTACIJA


Maisie Williams je imenovana za globalnog ambasadora brenda H&M - Harper‘s Bazaar\nMaisie Williams je imenovana za globalnog ambasadora brenda H&M\n„Vreme je za akciju“\nH&M je imenovao Maisie Williams za svog globalnog ambasadora održivosti u pokušaju da promeni budućnost mode.\nMaisie Williams će se pridružiti brendu ove godine kako bi radila na ostvarenju cilja kompanije H&M da koristi samo reciklirane i druge održive materijale do 2030. godine. Partnerstvo će podstaći ponovnu upotrebu, prepravku i recikliranje neželjenih odevnih predmeta sa ciljem stvaranja "cirkularne" mode.\n„Uzbuđena sam što konačno mogu da podelim vesti o svom partnerstvu sa brendom H&M kao globalni ambasador održivosti i jedva čekam da svi vidite na čemu smo radili“, rekla je Maisie Williams u izjavi.\n„U ovoj ulozi, blisko ću sarađivati sa stručnjacima iz H&M-a kako bih pokretala inicijative za održivost i oblikovala put ka pristupačnoj budućnosti. Dugoročni cilj je da se do 2030. godine za tekstil koristi 100 posto recikliranih ili drugih održivih materijala svih brendova H&M Group."\n„Vreme je da se krene u akciju i kreiraju održiviji proizvodni krugovi u modi koji će zaštititi našu planetu za buduće generacije.“\nMeđu raznim projektima koje će H&M sprovesti u saradnji sa Maisie Williams je i stilska igra "H&M Loop Island" koja će podstaći igrače da recikliraju svoju odeću, dok će mlada glumica dobiti svoj digitalni avatar, "Maisie", koji će podstaknuti potrošače da preduzmu mere ka održivosti.


Robijevi "Azeri" testiraju Srbiju - Sportske.net\nRobijevi "Azeri" testiraju Srbiju\nFudbalski savez Srbije zakazao je prijateljsku utakmicu sa selekcijom Azerbejdžana na čijoj klupi sedi bivši fudbaler i trener Crvene zvezde Robert Prosinečki.\nFIFA rang lista - Srbija "zadržala" 44. mestoLaković napušta FSS!Dobre vesti za Pauna - Vratio se VeljkovićPaunović: "Ostvarili smo cilj""Orlići" slavili na poslednjoj proveri pred Mundijal!\nReprezentaciju Srbije 13. juna očekuje odlučujuća utakmica u kvalifikacijama za Evropsko prvenstvo 2016. godine. Imajući u vidu dosadašnje rezultate za "Orlove" će svaka naredna utakmica biti odlučujuća ukoliko budu ospevali da ređaju pobede.\nPoraz ili remi na gostovanju Danskoj u Kopenhagenu značio bi i definitivan oproštaj od Evropskog prvenstva u Francuskoj, a početak priprema za tu utakmicu zakazan je za 1. jun.\nReprezentativci će se 1. juna okupiti u SC FSS u Staroj Pazovi a potpredsednik Saveza Savo Milošević obelodanio je u četvrtak da je zakazana kontrolna utakmica sa selekcijom Azerbejdžana.\n"Prozivka je zakazana za 1. jun u Staroj Pazovi. Tamo ćemo provesti četiri ili pet dana, a zatim 7. juna u Austriji igramo prijateljski duel protiv Azerbejdžana" rekao je Milošević za "Novosti".\nReprezentacije Srbije i Azrebejdžana u prošlosti su više puta igrale u kvalifikacijama za međunarodna takmičenja a naš nacionalni tim pamti katastrofe koje su nam Azeri priređivali onda kada smo verovali da smo fudbalska sila za njih.\nU junu će stvari biti značajno drugačije jer Azerbejdžan ima respektabilnu reprezentaciju sa zvezdom na selektorskom mestu.\nNašeg narednog rivala 1. decembra 2014. godine preuzeo je Robert Prosinečki, bivši fudbaler i trener Crvene zvezde koji je od dolaska na klupu Azerbejdžana ostvario jedan trijumf sa tom reprezentacijom u kvalifikacijama za Evropsko prvenstvo.


Turski ministar odbrane Nuretin Canikli (arhivska fotografija)\nKljuč regionalne stabilnosti i dugoročnog mira država Zapadnog Balkana je u evroatlantskim integracijama, a priključenje država regiona Alijansi najbolja garancija mira i stabilnosti u tom dijelu Evrope, ocijenio je turski ministar nacionalne odbrane, Nuretin Canikli koji je boravio u Crnoj Gori.\nCanikli koji boravi u zvaničnoj posjeti Crnoj Gori razgovarao je sa ministrom odbrane Predragom Boškovićem. On je naveo rezultate koje je Crna Gora ostvarila u reformi sistema odbrane i dodao da se dokazala kao kredibilan partner međunarodne zajednice.\n“Ključ regionalne stabilnosti i dugoročnog mira država Zapadnog Balkana leži u evroatlantskim integracijama, a priključenje država regiona Alijansi najbolja je garancija mira i stabilnosti u tom dijelu Evrope“, ocijenio je Canikli.\nTurski ministar odbrane je kazao da se jedino udruživanjem potencijala i kapaciteta, države ovog regiona mogu uspješno suočiti sa podjelama iz prošlosti, kao i sa bezbjednosnim izazovima budućnosti, sa posebnim fokusom na terorizam, aktuelnu migrantsku krizu i sajber kriminal.\nCanikli je rekao da je Turska posvećena jačanju prijateljskih veza i unaprijeđenju odbrambene saradnje sa Crnom Gorom, da je njegova država spremna za razmatranje novih modaliteta za jačanje tih odnosa.\nMinistar odbrane Crne Gore Predrag Bošković je saopštio da je važna uloga Turske za stabilnost Zapadnog Balkana i njena kontinuirana podrška Crnoj Gori. On je zahvalio na sveobuhvatnoj podršci koju je Turska pružila Crnoj Gori u procesu evroatlantskih integracija, uz uvjerenje da će se odbrambena saradnja dvije države, u svojstvu NATO saveznika, unaprijediti u narednom periodu.\nZnačajno je intenziviranje saradnje u oblasti odbrambene industrije, imajući u vidu da se Crna Gora, pridruživanjem sistemu kolektivne odbrane, opredijelila za kontinuirane investicije, sa ciljem jačanja interoperabilnosti svojih snaga i adekvatnog odgovora na savremene bezbjednosne izazove, rekao je Bošković.\nOn je naveo da Sporazum o saradnji u oblasti vojne industrije između vlada Crne Gore i Turske predstavlja odličnu platformu za unaprijeđenje odbrambene saradnje, imajući u vidu da su modernizacija i opremanje prioriteti crnogorske vojske


Kristina i Marko odlični na Mastersu\n– October 7, 2014Posted in: ITF/CH\nMasters Tennis Europe održan je u Italijanskom gradu Ređo Kalabrija na kome su učestvovali najbolje rangirani igrači u konkurenciji do 16 i do 14 godina za tekuću sezonu. U konkurenciji do 16 godina Srbiju je predstavljala Kristina Miletić koja zauzima 5. mesto na rejs Masters listi za 2014 godinu. Miletićeva je takmičenje završila kao pobednica, a u finalu je kod vođstva Kristine 4-0 meč predala Nemica Voraček. U četvrtfinalu Kristina je savladala Ruskinju Solovjevu sa 0-6, 6-4, 6-2, a potom u polufinalu Mađaricu Furak sa 7-6, 6-2.\nU konkurenciji do 14 godina Srbiju je predstavljao Marko Miladinović koji zauzima 7. mesto na rejs Masters listi za 2014 godinu. Miladinović je turnir završio kao vicešampion, a u finalu se borio protiv Nemca Kuna koji je pobedio 6-2, 6-2. U četvrtfinalu Marko je pobedio Rusa Bondarevskog 6-3, 2-6, 6-4, dok je u polufinalu savladao Poljaka Mihalskog 3-6, 6-0, 6-4.\nPre Kristine, Masters Tennis Europe su osvojili i Vojislava Lukić (2001, do 14 godina), Jovana Jakšić i Miki Janković (2009, do 16 godina) dok je 2007. godine u finalu do 16 godina bila poražena Doroteja Erić.\n20:00 Marinković, Milovanović\nČurović, KRAJINOVIĆ, ĐOKOVIĆ\nD.Petrović, Međedović, Đaković


Deklaracija kojom se osuđuje genocid u Srebrenici poslednjih je dana ponovno podelila javnost u Srbiji. Jedni smatraju da treba osuditi srebrenički zločin i paralelno izglasati deklaraciju kojom se osuđuju zločini nad Srbima. Druga grupa smatra da je dovoljna jedna deklaracija s osudom svih zločina počinjenih na Balkanu, dok treća skupina zagovara usvajanje deklaracije u identičnom tekstu u kojem je to učinio Evropski parlament.\nPortparolka Demokratske stranke Jelena Trivan kaže za Radio Slobodna Evropa da je predloga najveće stranke u Srbiji da se usvoje dve deklaracije, a taj predlog podržalo je i nekoliko ministara:\n„Želimo pojedinačnom deklaracijom da osudimo zločin u Srebrenici smatrajući da je to zločin koji je posle Drugog svetskog rata dobio posebno mesto u smislu da je za taj zločin presuđeno na Međunarodnom sudu pravde, da je ocenjen kao genocid, kao najveći zločin posle Drugog svetskog rata i da se i Evropski parlament posebnom rezolucijom na njega osvrnuo i njega osudio. S druge strane, mislimo da su se veliki zločini dešavali i na drugim stranama, ne samo protiv Srba nego i protiv drugih naroda, ne samo Bošnjaka, koji nisu naišli na pravedno zadovoljenje ni u međunarodnim pravnim institucijama, ali ni u političkoj javnosti.“\nSa druge strane predstavnici najveće opozicione stranke, Srpske napredne, kažu da je njihov stav u početku bio donošenje samo jedne deklarcije kojom bi se osudili svi zločini. Ali zamenik predsednika SNS-a Aleksandar Vučić kaže za Radio Slobodna Evropa da je ta stranka sada otvorena za dogovor sa svim parlamentarnim strankama u vezi sa brojem i sadržajem deklaracija:\nJelko Kacin: Ipak su stvari došle iz Srbije, nisu došle iz drugih dijelova nekadašnje Jugoslavije. Zato mislim da bi Srbija morala prije svega iskoristiti tu priliku da se sa svojim jasnim opredjeljenjem prema prošlosti, prema najstrašnijem zločinu - jer nema nijednog takvog, jer je to jedini zločin na tlu nekadašnje Jugoslavije koji je odlukom suda proglašen genocidom, da bi se Srbija morala okrenuti ka budućnosti i rasteretiti se svega onoga što prozilazi iz toga.\n„Nama je izgledalo u prvom trenutku da bi možda jedna rezolucija bila bolja, ali danas mi nemamo tu nekakav potpuno zatvoren stav. Spremni smo da razgovaramo i da vidimo sam tekst i da podnosimo amandmane i da pokušamo da nađemo zajednički jezik sa onima koji predlažu tu vrstu deklaracije. Za nas je neverovatno i neprihvatljivo da vi nešto odbijate i prihvatate, a da niste ni videli. Samo kažem da smo potpuno otvoreni i da smo spremni da sačekamo da vidimo šta je u tekstu, pa da i sami utičemo na njega, ili da razgovaramo sa predstavicima režima o svemu tome i da pokušamo da nađemo zajednički jezik, jer mislim da to nije pitanje samo za sad, već je to pitanje civilizacijskog odnosa, jednog ljudskog odnosa prema onome što se dešavalo.“\nJelko Kacin, izvestilac Evropskog parlamenta za Srbiju, kaže za Radio Slobodna Evropa da smatra da je usvajanje samo jedne deklaracije, i to one kojom bi se osudili svi zločini u nekadašnjoj SFRJ, loše i pogrešno:\n„Prvo, ako se usvaja ta rezolucija, ja bih svakako predložio svakome da najprije vidi kakva je i šta u njoj piše, jer na kraju ima pet tačaka i prva tačka počinje osuđivanjem svih zločina na tlu nekadašnje Jugoslavije, što znači da i oni koji to predlažu nisu pročitali rezoluciju i sada imamo situaciju kada se govori sve napamet.“\nPitanje usvajanja Deklaracije o Srebrenici svakim danom izaziva po neku novu reakciju. Već uveliko se govori o tome da je uslov za njeno usvajanje nekih ne samo opozicionih već i vladajućih stranaka da se iz Deklaracije izbaci reč genocid i da se zameni rečju zločin. To se svakako neće svideti porodicama žrtava, ali neće svedočiti ni o istini imajući u vidu da je Međunarodni sud taj zločin proglasio genocidom. Ipak, mnogi veruju da će i takva jedna rezolucija predstavljati pozitivan pomak u političkom životu Srbije.\nI dok predsednik Srbije Boris Tadić pronalazi ozbiljne razloge za usvajanje jedne ovakve deklaracije, ovom rezolucijom se skida i anatema sa našeg naroda i štiti nacionalni interes, kaže on, dotle su ministri u vladi Mirka Cvetkovića po ovom pitanju suprotstavljeni. I dok ministarka pravde Snežana Malović podržava ideju o usvajanju dve deklaracije kojima bi se osudili zločini u Srebrenici, ali i svi ostali zločini počinjeni na teritoriji bivše Jugoslavije, dotle ministar policije i predsednik SPS-a Ivica Dačić smatra da bi jednom rezolucijom trebalo osuditi sve zločine na prostoru bivše Jugoslavije.\nJelko Kacin kaže da stavovi Ivice Dačića i onih koji misle slično njemu nisu dobri ni po budućnost Srbije, ali ni po stabilnost u regionu:\nJanja Beč Nojman: Srbija u teorijskom smislu spada u zemlje o kojima se predaje kao primeru poricanja genocida. Hajde da izađemo iz tog primera, hajde da kažemo da to društvo je imalo snage da izađe iz toga. Da podsetim: kao što je genocid zločin države, bez države on nije moguć - znači to nisu pijani pojedinci koji su tamo nešto napravili, tako je i poricanje genocida uvek strategija države.\n„Ipak su stvari došle iz Srbije, nisu došle iz drugih dijelova nekadašnje Jugoslavije. Zato mislim da bi Srbija morala prije svega iskoristiti tu priliku da se sa svojim jasnim opredjeljenjem prema prošlosti, prema najstrašnijem zločinu - jer nema nijednog takvog, jer je to jedini zločin na tlu nekadašnje Jugoslavije koji je odlukom suda proglašen genocidom, da bi se Srbija morala okrenuti ka budućnosti i rasteretiti se svega onoga što prozilazi iz toga.“\nMeđunarodni sud pravde pre tri godine presudio je da su snage bosanskih Srba u Srebrenici u julu 1995. godine počinile genocid koji je Srbija prvo propustila da spreči, a zatim i da kazni i izruči Tribunalu njegove počinioce. Ove godine u julu biće tačno 15 godina od zločina u Srebrenici, a stradanje više od 8.000 Bošnjaka i dalje je tema oko koje se u Srbiji vodi oštra debata.\nMeđutim, iako su mišljenja u vezi s usvajanjem Deklaracije o Srebrenici podeljenja, sociološkinja i ekspertkinja za pitanje genocida Janja Beč - Nojman kaže za Radio Slobodna Evropa da je važno da Srbija usvoji samo jednu deklaraciju, i to upravo onu koju je usvojio i Evropski parlament, i time pokaže ne samo spremnost na poštovanje evropskih standarda već i empatiju prema žrtvama:\n„Srbija u teorijskom smislu spada u zemlje o kojima se predaje kao primeru poricanja genocida. Hajde da izađemo iz tog primera, hajde da kažemo da to društvo je imalo snage da izađe iz toga. Da podsetim: kao što je genocid zločin države, bez države on nije moguć - znači to nisu pijani pojedinci koji su tamo nešto napravili, tako je i poricanje genocida uvek strategija države. Hajde da izađemo iz te strategije poricanja, pa da se suočimo s tim da bismo stvarno ubrzali taj proces. A to će biti moguće preko usvajanje ove rezolucije, jedne, ove evropske. I ako kažemo da smo deo Evrope, onda moramo poštovati i njene standarde. I hajde da završimo sa poricanjem.“\nPrrepreka normalizaciji odnosa i sramota za BiH\nUkoliko srbijanska Skupština usvoji Rezoluciju o Srebrenici, BiH će ostati jedina zemlja koja taj dokument neće priznavati. Ironija sudbine, nevjerovatno, nemoguće, katastrofalno, neki su od komentara koji se mogu čuti kad se pomene ova nesvakidašnja situacija da genocid ne osuđuje država u kojoj je on počinjen.\nBranko Todorović: Svakako da ta nespremnost da se suočimo s istinom o najtežim zločinima u BiH predstavlja jednu vrlo ozbiljnu prepreku daljoj integraciji bh. društva i normalizaciji odnosa.\nOdnos prema srebreničkom genocidu unutar BiH ne treba nikoga da čudi, smatra predsjednik Helsinškog odbora RS Branko Todorović. Podjele u BiH koje prati negiranje zločina koji dolazi iz RS su cementirane, dodaje Todorović:\n„Mi smo svjedoci da vrh vlasti u RS je nedavno negirao i neke druge zločine koji su počinjeni nad civilnim stanovništvom, gdje je očigledna odgovornost oficira Vojske RS. Prema tome, to negiranje je nastavak te politike, ideologije koja se može očitovati i u mnogim drugim problemima koji su u ovom trenutku u BiH itekako uočljivi. Svakako da ta nespremnost da se suočimo s istinom o najtežim zločinima u BiH predstavlja jednu vrlo ozbiljnu prepreku daljoj integraciji bh. društva i normalizaciji odnosa.“\nOvo je sramota za BiH, tim prije što je pred državnim Parlamentom nekoliko puta ponuđen prijedlog, kaže Adem Huskić, zastupnik Stranke za BiH:\n„Čak nije prihvaćena ni incijativa da se 27. januar proglasi danom sjećanja na žrtve holokausta, što, nažalost, govori da u RS još uvijek nisu raščistili sa fašizom i da je fašizam na ovim našim prostorima još uvijek jako prisutan, jer ja ne mogu na drugi način objasniti odbijanje ovih incijativa.“\nPremijer RS Milorad Dodik, ujedno i predsjednik Saveza nezavisnih socijaldemokrata, kaže kako ne spori sudski utvrđene činjenice. Ali podržava samo onu rezoluciju koja bi obuhvatila sve zločine počinjene tokom rata u BiH:\n„Naravno da se u Srebrenici desio zločin koji je Međunarodni sud ocijenio kao lokalni genocid i mi ne sporimo tu ocjenu da je to bilo i da su u tome učestvovali čak i dijelovi određenih institucionalnih kapaciteta RS - tako piše u toj presudi. Mi smo to, naravno, primili znanju.“\nPrema podacima Istraživačko dokumentacionog centra iz Sarajeva u Srebrenici je u direktnim vojnim dejstvima od 1991. do 1995. ubijeno ili nestalo 8.945 osoba. Od toga 8.460 Bošnjaka i 480 Srba. Direktor Centra Mirsad Tokača kaže da stavovi poput Dodikovih samo pokazuju podijeljenost BiH, no usvajanje rezolucije je imperativ:\n„Zločin genocida je zločin svih zločina. Bilo šta da bi se upoređivalo s tim zločinom značilo bi relativizirati taj zločin. Dakle, rezolucija o genocidu se mora i treba usvojiti. I, nažalost, nisu u pitanju samo Dodik i njegove opstrukcije. Radi se o nizu drugih političara, čak i onih koji pripadaju narodu koji je žrtva, koji nisu smogli dovoljno snage da tu rezoluciju uvedu u Parlament i da se ona u Parlamentu usvoji pod svaku cijenu. To je test, zapravo, da li je zemlja raskrstila sa zločincima ili nije raskrstila sa zločincima, a prije svega s onima koji su počinili genocid.“\nI prema Huskiću Srebrenica zaslužuje poseban tretman:\nProtest Žena Srebrenice, 11. januar 2010.\n„Slažem se da treba usvojiti rezoluciju kojom se osuđuju svi zločini, međutim, Srebrenica je simbol stradanja civila u Evropi jer se tu desio najveći zločin poslije Drugog svjetskog rata. Srebrenica je simbol i mislim da ona zaslužuje poseban tretman.“\nRezoluciju o Srebrenici prihvatio je Evropski parlament, te pozvao sve evropske zemlje da je prihvate i obilježe 11. juli kao dan sjećanja na genocid u Srebrenici. Od Parlamenta BiH isto već godinama traže i udruženja žrtava. Predsjednica Udruženja Majke enklava Srebrenica i Žepa Kada Hotić:\n„Mi smo tražili da se donesu izmjene i dopune Krivičnog zakona BiH - onaj ko negira genocid da bude i krivično gonjen, jer ne možemo istinu pobijati koja je toliko očevidna. Evropski parlament ju je donio na osnovu genocida, a svi ostali zločini ako se dokažu, onda neka se dopunjava. To ne može ići u jednu vreću.“\nTodorović napominje kako je porodicama prihvatanje istine izuzetno važno:\n„Imao sam priliku vrlo često razgovarati sa porodicama žrtava iz Srebrenice, i onoliko koliko ih je bolio nestanak njihovih najbližih, toliko ih ovih svih ovih godina nakon tog strašnog zločina boli brutalno negiranje onoga što se desilo i odbijanje dijela bh. društva, mislim na RS, da izrazi bilo koju vrstu solidarnosti, prihvatanje odgovornosti ili prihvatanje činjenica o onome što se desilo u Srebrenici. I jednostavno na kraju treba reći - zaista poražavajuće.“\nHotić ne gaji prevelike nade, iako bi priznanje značilo vraćanje povjerenja:\n„Sramota. Ondje gdje se desilo, kome je najbitnije. Ako nam treba nekakav suživot, a treba nam naravno, treba nam BiH, istina se mora prihvatiti onakva kakva jeste. Niko nama sinove ne može vratiti, ali bar priznavanjem, i da imamo vjeru u ljude koji nastavljaju život u ovoj BiH, da osuđuju ono zlo koje je bilo.“\nI tako bi se Bosna i Hercegovina mogla dovesti u položaj da najveći zločin u Evropi osude svi, uključujući i one odgovorne za nesprječavanje genocida, izuzev države na čijem je teritoriju genocid i počinjen.


Prijateljski razlaz sa Velikom Britanijom - Svet - Dnevni list Danas\nPočetna » Svet » Prijateljski razlaz sa Velikom Britanijom\nPrijateljski razlaz sa Velikom Britanijom\nNemačka i Velika Britanija imaju mnogo zajedničkih interesa i to će se pokazati tokom pregovora o izlasku Ujedinjenog kraljevstva iz Evropske unije, konstatovale su na današnjem sastanku u Berlinu nemačka kancelarka Angela Merkel i britanska premijerka Tereza Mej.\n0Piše: DanasOnline 20. jula 2016. 22.07\nMerkel je posle sastanka rekla da će Nemačka u tim pregovorima štititi svoje interese, ali će istovremeno uraditi sve da zadrži dobre odnose s Londonom.\nOna je, ipak, napomenula da se mora sačekati i čuti šta Britanija tačno želi, a onda će Nemačka zauzeti stav, preneo je Dojče vele.\nPrema rečima nemačke kancelarke, razumljivo je da nova britanska vlada mora da razmisli šta joj je interes.\nUostalom, u zajedničkom intersu je da Vlada Britanije podnese zahtev za izlazak iz EU tek kada sasvim precizno definiše svoju pregovaračku poziciju, rekla je Merkel, upozorivši da to ipak ne bi trebalo predugo da traje.\nMej je istakla da zahtev za napuštanje EU neće biti podnet do kraja godine, jer ne bi imalo svrhe počinjati pregovore sve dok ciljevi Britanije ne budu sasvim jasni i precizni.\nMoramo težiti rešenju koje će poštovati volju britanskih birača, ali i interese naših evropskih partnera, kazala je Mej i dodala da će se odnosi, naravno, promeniti, ali će prisne ekomonske veze ostati.\nMej je istakla da će Velika Britanija nastojati da ostane deo zone slobodne trgovine, ali će, u skladu sa željom većine glasača, morati da insistira na ograničenom pristupu državljana EU svom tržištu rada.\nOna je još jednom odbacila nagađanja o mogućem izbegavanju rezultata referenduma o izlasku iz Evropske unije.\nBregzit znači Bregzit, a mi ćemo se pobrinuti da to za Veliku Britaniju bude uspešna priča, rekla je Mej.\nEU neće da finansira „anti-LGBTQ“ gradove


Mirović: Privreda najbolje povezuje Srbiju i Republiku Srpsku\nPredsednik Pokrajinske vlade Vojvodine Igor Mirović izjavio je danas, na otvaranju Drugog susreta privrednika Srbije i Republike Srpske, da upravo privreda predstavlja jednu od najdubljih veza koju ni politički inžinjering ne može da naudi.\nMirović je rekao da robna razmena izmedju Srbije i RS premašuje 560 miliona evra i da tome veliki deo upravo doprinose privreda, poljoprivreda i prehrmbena industrija iz Vojvodine.\nOn je dodao da, ipak, postoji mnogo neiskorišćenog prostora u oblasti institucionalne saradnje jer je prethodna pokrajinska Vlada potpisivala neke sporazume i protokole, ali ne sa RS nego sa Bosnom i Hercegovinom.\n“Mi nemamo ništa protiv toga ali saradnja u privredi mora biti prioritet. Takodje, nije bilo velikog zajedničkog nastupa prema evropskim fondovima”, rekao je Mirović.\nMirović je dodao da će na tom forumu Pokrajinska vlada predstaviti i projekat autoputa Ruma-Novi Sad, koji će u drugoj fazi postati jedan od koridora za povezivanje Vojvodine i RS, što će doprineti boljoj saradnji i privrednim vezama.\nDrugi projekat koji će biti predstavljen je podrška povezivanju privrede i načno-istraživačkih institucija za koji će 2017. godine biti odvojeno 70 miliona dinara.\nPredsednik Skupštine RS Nedeljko Čubrilović rekao je da je taj forum najbolji način da ljudi razmene iskustva i uspostave neposrednu saradnju, podsećajući da Srbija i RS imaju potpisan Sporazum o specijalnim vezama u okviru kojeg bi privredna saradnja trebalo da bude najvažnija.\n“Naši parlamenti imaju obavezu da donose nove zakone koji će omogućiti bolje poslovanje, razvoj privrede i privlačenje investicija. Privreda je najvažnija jer će doprineti saradnji i u svim drugim oblastima”, rekao je on.\nMinistar industrije, energetike i rudarstva RS Petar Djokić rekao je da je u zakonodavnom delu RS puno uradila na razvoju dobrih uslova za mala i srednja preduzeća.\n“Mi smo ograničeni nepotpunim nadležnostima ali povezivanje svih privrednika u celoj BiH mogao bi biti put ka prevazilaženju političkih problema. A kroz institucije RS ćemo raditi na daljem jačanju saradnje preko Drine. Drina je za nas samo reka”, rekao je on.\nDirektor Razvojne agencije Srbije Željko Sertić rekao je da najveći projekat koji spaja Srbiju i RS je regionalni projekat “Podrinje”.\nOn je objasnio da taj projekat okuplja 16 opština u Srbiji i 15 u RS, koje već imaju definisane strategije za sprovodjenje projekata koji će biti podržani iz budžeta.\nSertić je dodao da se godina preduzetništva bliži kraju i da je taj dogadjaj dobro mesto da se napravi rekapitulacija uradjenog.\nDrugi privredni forum Srbije i RS organizuju Razvojna agencija Srbije i Republička agencija za razvoj malih i srednjih preduzeća RS. Na Novosadskom sajmu okupilo se više od 200 učesnika a biće održano oko 400 sastanaka, medjunarodnih poslovnih susreta za preduzeća i klastere.


Obezbeđenje javnih skupova – Ipon Bezbednost\nSvetozara Ćorovića 33, Novi Sad\nObezbeđenje javnih skupova, sportskih događaja i manifestacija zahteva angažovanje većeg broja naših izvršilaca koji su prošli teorijsku i praktičnu obuku za ovaj vid obezbeđenja.\nU saradnji sa klijentima (organizatorima javnog skupa) naš stručni tim vrši bezbednosne procene vezane za broj učesnika na skupu, kao i o potencijalnim bezbednosnim rizicima koji mogu da nastanu, te u skladu sa tim analizama određujemo optimalan broj pripadnika obezbeđenja koji je garancija da će svi sigurnosni aspekti skupa biti pod kontrolom.\nSve poslove prilikom obezbeđivanja javnih skupova, naši kadrovi obavljaju poštujući stroge bezbednosne standarde (zakonski propisane) i interne pravilnike koji se primenjuju prilikom vršenja ove vrste usluga.\nKonstantna veza sa sanitetskim službama i pripadnicima MUP-a garantuje blagovremenu reakciju u slučaju rizičnih situacija. Naše mogućnosti u domenu obezbeđenja javnih skupova dosežu angažman od 350 obučenih izvršilaca po jednom događaju ovakve vrste.


» Komesar Han uručio set akademskih izdanja o EU Pravnom fakultetu\nEvropski komesar za politiku susedstva i pregovore o proširenju Johanes Han, uručio je Pravnom fakultetu Univerziteta u Beogradu set akademskih izdanja o javnim politikama Evropske unije, nakon predavanja i razgovora sa studentima ovog i drugih beogradskih fakulteta.\nSet od 50 najnovijih akademskih izdanja koje su izdali ugledni evropski izdavači i univerziteti, a koji je dodeljen i Univerzitetskim bibliotekama u Beogradu i u Nišu, namenjen je istraživačima, profesorima i studentima koji izučavaju javne politike Evropske unije u Srbiji. Komesar Han je, zajedno sa ostalim predavačima, istakao da su studenti Pravnog fakulteta koji se bave ovim politikama, oni koji su Srbiji neophodni u procesu pridruživanja Srbije Evropskoj uniji.\nKomesa Han je, takođe, izrazio nadu da će Evropska unija nastaviti da fakultetima i naučnim institucijama donira naučnu literaturu.\nUručenje ovog seta knjiga deo je projekta „EUTEKA – EU u vašoj biblioteci“.